Resipi Pancake Pisang Ala ‘Street Food’ Thailand Yang Lazat Dan Mudah Ini Raih 6.9K Retweets

Pastinya ramai rakyat Malaysia yang pernah berkunjung ke Thailand selalu jatuh cinta dengan keenakan makanan Thailand, betul? Apakah makanan yang anda craving ketika ini?

Apa kata ikuti perkongsian resipi pancake pisang persis seperti di Thailand oleh pengguna Twitter @aimartian yang anda boleh cuba sendiri di rumah dijamin sedap. Sudah bersedia? Ayuh kita mulakan!

Thai Street Banana Pancake. I dapat resepi ni from a Facebook user named Von Chin, I olah sikit. Senang je I promise you. Guna paratha segera tu je! A thread pic.twitter.com/ydwtusZB8z

— Aiman #StayAtHome (@aimartian) April 22, 2020

1. Pisang
2. Frozen paratha
3. Butter
4. Coklat hazelnut spread
5. Gula

1. Defrost paratha selama 5 minit dengan letakkan atas plastik dan pinggan.

2. Apabila sudah lembut, susun pisang yang sudah dipotong. Sebetulnya susun 12 tetapi saya hanya susun 9 sahaja, dan lipat paratha tersebut.

3. Panaskan pan dan letak butter atau salted butter atau margerin atau minyak. Selepas panas, letakkan paratha yang telah diisi dengan susunan pisang ke dalam pan selama 2 hingga 3 minit.

4. Kemudian, taburkan sedikit gula dan terbalikkan pancake anda dan biarkan selama 2 hingga 3 minit lagi untuk masak dan garing.

5. Selepas berwarna emas kekuningan, angkat dan sapukan coklat hazelnut spread. Potongkan ia dan siap serta boleh makan suam-suam.

Selepas ini jika craving pancake pisang ini, bolehlah buat sendiri tanpa perlu pergi ke Thailand. Mudah sahaja nak buat. Semoga perkongsian ini sedikit sebanyak dapat memberi manfaat buat anda.

Sementara itu, kami kongsikan beberapa resipi menarik yang anda boleh cuba sepanjang bulan Ramadan ini dengan hanya klik pada pautan di bawah ini.

Resipi Ikan Siakap Stim Ala Thai Yang Menyelerakan Dan Mudah Ini Raih 8.5K ‘Shares’

Resipi ‘Simple’ Dan Sedap Kerabu Kerang Pasti Buat Anda Terliur

Resipi Dumplings Udang Viral Yang Mudah Dan Lazat Anda Boleh Cuba Di Rumah


Resipi Petai Goreng Tempoyak Enak Anda Wajib Cuba

Siapa di sini suka makan petai? Petai sedap dimakan begitu sahaja dengan nasi menjadi antara makanan kegemaran ramai orang. Malah, sekarang juga sedang musim durian. Sedap juga jika buat tempoyak, bukan?

Baru-baru ini, seorang pengguna Facebook Ben Safwan telah berkongsi resipi petai goreng tempoyak. Baca perkongsiannya di bawah ini:

1. Bawang
2. Cili
3. Kunyit
4. Belacan
5. Minyak
6. Tempoyak
7. Ikan bilis
8. Petai

1. Gorengkan ikan bilis sehingga rangup dan angkatkan ia.

2. Kemudian, goreng layu bawang, cili, kunyit sedikit, belacan dalam minyak goreng ikan bilis.

3. Selepas layu, kisarkan bahan tersebut bersama minyak. Tidak perlu letak air.

4. Kemudian, tumis semula bahan yang telah dikisar sehingga pecah minyak.

5. Lalu, tambahkan tempoyak, ikan bilis goreng dan petai.

Mudah bukan cara membuat petai goreng tempoyak ini? Semoga anda dapat manfaatkan perkongsian ini. Selamat Mencuba!


Air Jordan 1 ‘Bred Toe’ Akan Masuk Pasaran Malaysia Sabtu Ini

Kasut inilah yang menjadikan Nike berada di puncak sehingga ke hari ini. Model Nike Air Jordan 1 sangat dinanti-nantikan peminat sneakerhead tegar dan bergembiralah kerana model ini akan memasuki pasaran Malaysia.

JD Sports Malaysia berkongsi di laman Instagram yang kasut ini akan dijual pada hari Sabtu ini. Kuantiti, cara jualan dan JD Sports cawangan mana yang akan menjual model ini masih belum diberitahu.

Checking two OG boxes with a combination of the classic 'Bred' and 'Black Toe' colour blocking 🔴⚫⚪ The @Jumpman23 Air Jordan 1 'Bred Toe' – launching 24/02 in men and juniors sizes. Stay tuned for more info. #JDSportsMY

A post shared by  JD Sports Malaysia (@jdsportsmy) on Feb 20, 2018 at 6:12pm PST

Peminat-peminat OG Air Jordan sudah boleh bersiap sedia untuk membeli model ‘Bred Toe’ ini. Nampak gaya kasut ini diperbuat daripada kulit berkualiti tinggi. Bertabahlah mungkin anda perlu berebut dengan resellers untuk membeli kasut ini pada hari Sabtu ini. Semoga berjaya.


Resipi Ringkas Dan Enak Sambal Belimbing Ikan Bilis

Sebut sahaja sambal, apakah sambal kegemaran anda? Adakah sambal hitam atau sambal totok ataupun sambal ikan bilis? Pasti banyak pilihan sambal yang bermain di minda anda.

Ini adalah resipi sambal belimbing ikan bilis yang mudah disediakan malah hanya memerlukan 3 bahan utama sahaja. Baca resipi di bawah untuk mengetahui cara membuatnya:

1. Belimbing mentah
2. Ikan bilis
3. Cili
4. Garam

1. Masukkan cili dan garam ke dalam lesung, lalu tumbukkan ia.

2. Kemudian, masukkan ikan bilis dan tumbukkan ia, tetapi jangan terlalu halus.

3. Selepas itu, masukkan belimbing dan tumbukkan ia dan siap.

Mudah bukan cara penyediaan sambal belimbing ikan bilis ini? Perkongsian resipi ini adalah kiriman daripada pengguna Facebook Norjamaiah. Semoga perkongsian ini dapat dimanfaatkan oleh anda.

Baca lagi: Ini ‘Senjata Rahsia’ Untuk Sambal Ikan Bilis Tahan Berbulan-Bulan


Resipi Ringkas Dan Sedap Biskut Florentine Tanpa Guna Tepung Florenta Untuk Anda Cuba Di Rumah

Tidak lama lagi Hari Raya Aidilfitri bakal menjelang dan pastinya anda sudah mula buat persiapan seperti membeli baju raya, kuih raya dan sebagainya. Bagi anda yang gemar makan biskut florentine, anda mesti tahu harganya yang mahal di pasaran.

Apa kata anda buat sendiri di rumah yang semestinya lebih jimat dan lebih puas hati. Bolehlah beri kepada keluarga yang datang beraya. Ikuti resipi biskut florentine tanpa guna tepung florenta oleh pengguna Facebook Chaiya Jarunee ini. Ayuh kita mulakan!

1. Kacang-kacang ikut suka – dibakar atau goreng tanpa minyak selama 15 hingga 20 minit.
2. Bahan kacang-kacang – campur semua 800g.
3. Sedikit garam.
4. Telur putih gred A – 80g.
5. Madu – 50g.

1. Satukan garam, telur putih dan madu di dalam mangkuk.

2. Kemudian masukkan kacang-kacang. Gaul rata sehingga kacang disaluti telur putih.

3. Letakkan baking paper di atas dulang pembakar.

4. Tekan kacang dengan kuat menggunakan bekas cup kek atau acuan bakar.

5. Bakar selama 20 hingga 25 minit pada suhu 140-150 celcius.

6. Apabila sudah masak, keluarkan dan tunggu betul-betul sejuk. Kemudian, bakar sekali lagi selama 10 minit supaya lebih rangup.

7. Sejukkan dan simpan dalam bekas kedap udara.

Mudah sahaja untuk membuat biskut florentine ini. Semoga perkongsian ini bermanfaat untuk anda. Selamat mencuba!

Sementara itu, kami kongsikan beberapa resipi lain yang anda boleh cuba sendiri di rumah. Klik sahaja pautan di bawah ini.

Lebih 23K ‘Shares’, Resipi Almond Cluster Yang Sedap Dan Mudah Gunakan 2 Bahan Sahaja

Ini Resipi Mudah Lotus Cheese Cake Dijamin Sedap Tanpa Perlu Dibakar Yang Kini Jadi Kegilaan Netizen

Resipi Mudah Coklat Chip Ala Famous Amos Guna Air Fryer Dijamin Sedap Yang Raih 1K ‘Shares’


Resipi Ringkas Hasilkan Donut ‘Gebu’ Dan Sedap

Donut merupakan antara menu kudapan yang menjadi pilihan ketika minum petang. Enak dinikmati begitu sahaja ataupun makan sambil cicah dengan air kopi.

Walau bagaimana cara pun ia dinikmati, tetapi jika donut tidak gebu pasti anda berasa sedikit hampa bukan? Terbaharu, resipi donut yang gebu perkongsian pengguna Facebook Nadzirah Zulkefli menjadi buah mulut netizen berikutan donutnya yang gebu.

Pasti anda tertanya-tanya caranya menjadikan donut anda gebu dan sedap, bukan? Baca perkongsian resipi donut gebu tersebut di bawah ini:

1. Secawan air suam
2. Gula- 4 sudu besar
3. Yis- 2 sudu besar
4. Tepung gandum- 4 cawan
5. Marjerin- 2 sudu besar
6. Garam- sesudu kecil
7. Serbuk penaik- 2 sudu kecil
8. Bread improver– sesudu kecil

1. Larutkan gula dan yis ke dalam air suam dan tunggu sehingga yis naik iaitu dalam 10-15 min.

2. Masukkan bahan-bahan lain iaitu tepung gandum, marjerin, garam, serbuk penaik, bread improver ke dalam bekas dan ramas-ramas sehingga rata.

3. Kemudian, masukkan air bancuhan yis tadi dan uli hingga menjadi doh dalam 15 hingga 20 minit. *Nota: tidak perlu melekat di tangan.

4. Setelah siap uli, biarkan doh lebih kurang 1 jam dan tutup dengan kain basah.

5. Apabila doh sudah naik, tumbuk doh dahulu untuk buang angin dalam doh tersebut. Lalu, bentukkan doh sebesar bola ping pong dan biarkan ia dalam 15 minit.

6. Kemudian, ketika ingin goreng, ambil doh dan bentukkan lubang ditengah dengan menggunakan jari. *Nota: pastikan menggoreng donut menggunakan api yang kecil.

7. Setelah siap goreng, gaulkan donut tersebut dengan gula halus dan siap.

Perkongsian resipi donut ini bukan sahaja mudah untuk dibuat tetapi enak untuk dinikmati bersama keluarga. Untuk resipi menu petang yang lain, anda boleh baca artikel resipi di bawah ini:

Ini Cara Hasilkan ‘Corn Dog’ Keju Mozarella Viral Yang Sedap Dan Murah

Ini Cara Hasilkan ‘Crispy Pocket Pizza’ Yang Viral Dengan Mudah Dan Sedap

Resipi ‘Kentang Putar’ Ala KFC Yang Sedap Dan Mudah Disediakan


Resipi Ringkas ‘Meatball’ Ala Ikea Anda Patut Cuba

Sebut sahaja Ikea pasti anda sudah terbayang perabot rumah dan pasti anda juga terbayang restoran dalam Ikea yang menyajikan pelbagai menu yang menarik dan sedap. Menu paling ‘hits’ di Ikea iaitu Sweedish Meatball pasti menjadi kegemaran ramai orang.

Terbaharu, seorang pengguna Facebook Nor A’dzilah Abd Malek telah berkongsi resipi meatball ala Ikea yang boleh dinikmati 4 hingga 5 orang. Baca perkongsian resipi Nor A’szilah di bawah ini:

1. Sekilo daging
2. Sebiji bawang besar yang ditumbuk atau kisar
3. Bawang putih sebanyak 5 hingga 6 ulas ditumbuk atau kisar
4. Lada putih
5. Sebiji telur
6. Garam
7. Secawan tepung ubi

2. Kemudian, campurkan kesemua bahan itu bersama daging dan gaul sehingga sebati.

3. Setelah itu, rebus sehingga daging itu timbul menandakan daging sudah masak.

4. Kemudian, goreng meatball sehingga masak.

1. Bawang putih 5 ulas (dikisar)
2. Sebiji bawang besar (dikisar)
3. Satu sudu besar oregano
4. Setengah botol kecil sos blackpepper
5. Sesudu besar tepung gandum
6. Setengah kotak susu kotak kecil

1. Tumis bawang yang dikisar sampai naik bau.

2. Kemudian, masukkan oregano, tepung gandum dan tumis sekejap sehingga warna menjadi brown.

3. Selepas itu, masukkan sos blackpepper dan susu.

4. Lalu, masukkan sikit air agak tidak terlalu pekat sos itu nanti.

5. Biarkan menggelegak seketika dan siap.

Mudah bukan cara nak membuat ‘meatball’ ala Ikea ini. Pasti anda boleh hidangkan pada tetamu yang berkunjung ke rumah kelak. Selamat mencuba!


Resipi Ringkas Rendang Kerang, Juadah Istimewa Untuk Aidilfitri Dijamin Sedap

Pastinya ketika ini semua orang sedang sibuk membuat persiapan Hari Raya Aidilfitri. Sudahkah anda fikir ingin masak juadah apa untuk esok?

Terbaharu, pengguna Facebook Wani Sulinan telah berkongsi resipi rendang kerang yang sedap untuk anda cuba. Ayuh kita mulakan!

Kerang 2 kilo (rebus dan kopek kulitnya), 2 biji kecil bawang merah, 3 ulas bawang putih, 2 inci lengkuas, 2 inci kunyit hidup, 5 batang serai, cili boh 2 sudu besar, serbuk kari sesudu besar, kerisik sesudu besar, santan, asam keping sekeping dan daun kunyit.

1. Kisarkan, bawang merah, bawang putih, lengkuas, kuntiy hidup dan batang serai.

2. Kemudian, tumis bahan yang dikisar sehigga air kering, letak satu batang serai ketuk.

3. Masukkan cili boh dan masak sehingga pecah minyak.

4. Selepas itu, masukkan serbuk kari dan masak sehingga pecah minyak.

5. Masukkan kerang, santan, asam keping, garam dan gula.

6. Akhir sekali, masukkan kerisik dan daun kunyit apabila air sudah mula kering sedikit dan siap.

Mudah sahaja nak buat rendang kerang ini. Buat anda yang ingin kelainan daripada makan rendang ayam atau daging bolehlah cuba rendang kerang.

Mesti sedap makan bersama nasi impit atau ketupat. Semoga perkongsian ini bermanfaat untuk anda.

Sementara itu, kami kongsikan beberapa resipi anda boleh cuba untuk juadah Hari Raya Aidilfitri nanti. Klik sahaja pautan di bawah ini.

Lebih 1.6K ‘Shares’, Ini Resipi Mudah Lemang Guna Air Fryer Dijamin Sedap Seperti Dibakar

Resipi Ringkas Dan Sedap Biskut Florentine Tanpa Guna Tepung Florenta Untuk Anda Cuba Di Rumah

Resipi Mudah Lasagna Guna Roti Gardenia Yang Sedap Buat Penggemar Makanan ‘Western’


Resipi Ringkas Sosej Ayam Telur Buatan Sendiri

Nota Editor: Resipi ini dikongsikan oleh Puan Fazilah Norman. Beliau sering berkongsi resipi di FB beliau. Resepi ringkas buatan sendiri ini telah mendapat lebih daripada 9000 shares. Ikuti penulisan di bawah untuk mendapatkan resipi yang ringkas, bersih dan sedap.

1. Kisarkan semua
2. Sekiranya bancuhan agak kental, tambahkan telur
3. Masukkan dalam plastik aiskrim
4. Kukus/rebus
5. Siap!

Boleh makan begitu sahaja, boleh juga digoreng. Lebihan harus disimpan di dalam freezer, dan panaskan ketika hendak makan.

Sesuai untuk mereka yang sedang berdiet. Memang sedap, tiada bahan pengawet dan dijamin halal.

BACA: Mudahnya Buat Mayonnaise Sendiri Di Rumah

BACA Lagi: Mudahnya Buat Mentega Segar Sendiri

LIKE dan FOLLOW Vocket di Facebook serta Instagram


Resipi Roti Goreng Coklat Viral Yang Sedap Dan Mudah Anda Boleh Cuba

Anda pening kepala ingin masak apa untuk menu petang? Sudah jemu dengan menu biasa seperti goreng pisang dan cucur udang?

Apa kata anda cuba masak roti goreng coklat yang viral di media sosial baru-baru ini. Anda hanya perlukan dua bahan sahaja untuk mendapatkan menu enak ini. Mudah dan murah.

2. Kemudian, letakkan coklat pada tengah roti.

3. Selepas itu, tekapkan seperti ingin buat karipap.

4. Akhir sekali, gorengkan sehingga warna keemasan dan siap.

Senangkan cara nak buat roti goreng coklat viral ini? Resipi ini adalah perkongsian daripada pengguna Twitter @KhairolAbror1.

1. Patahkan cadbury.2. Letak tengah roti. Then tekapkan. Alaa buat macam karipap lah. 3. Goreng. Jangan goreng lama sangat nanti hitam habis roti. pic.twitter.com/JSRhHzR10T

— Uzair (@KhairulAbror1) September 27, 2019

Anda mungkin berminat untuk mencuba menu-menu lain yang lebih unik dan menyelerakan. Klik pautan di bawah untuk ketahui lebih lanjut.

Resipi ‘Hashbrown Cheese’ Lazat Pasti Buat Anda Terliur

Resipi Lazat ‘Mushroom Soup Dan Garlic Bread’ Ala Pizza Hut Anda Patut Cuba

Resipi Sos Pencicah Vietnamese Spring Roll ‘Power’ Anda Kena Cuba


Resipi ‘Simple’ Dan Sedap Kerabu Kerang Pasti Buat Anda Terliur

Siapa di sini yang suka makan kerang? Adakah anda tahu khasiat yang terkandung dalam kerang? Antara khasiat yang anda peroleh dengan makan kerang adalah dapat mengatasi anemia (kurang darah), menjaga kesihatan jantung, merawat fungsi saraf dan banyak lagi.

Baru-baru ini, seorang pengguna Twitter iaitu Kak Long telah berkongsi dapat menikmati kerabu kerang yang sedap. Menurutnya, kerabu kerang tersebut dimasak oleh sahabat baiknya iaitu Nazliwati Mohamed.

This kerabu kerang made by my best friend is really out of this world sedap gila I eat and weep 😭 pic.twitter.com/kajvpLlA7x

— Kak Long (@SpongeBobCatz) July 20, 2019

1. Rendam kerang selama 30 minit dengan garam
2. Rebus air dalam periuk sehingga mendidih
3. Letakkan sedikit cuka
4. Masukkan kerang setelah air mendidih
5. Rebus kerang selama 2 minit
6. Kemudian, angkat kerang dan rendam dalam bekas berisi ais
7. Biarkan seketika dan hanya kopek kulit sebelah kerang

1. Tumbuk bawang putih dan cili padi
2. Tambah 3-4 sudu air asam jawa
3. Masukkan 2-3 sudu sos ikan
4. Secubit cukup rasa dan brown sugar
5. Masukkan jus limau

There you go 😊😊 pic.twitter.com/elrsTChIwT

Setelah siap menyediakan bahan-bahan tersebut, gaulkan kerang dan sos kerabu itu sehingga rata. Kemudian tambahkan daun ketumbar dan tomato ceri yang dipotong dadu. Sudah siap!

Pastinya hanya dengan melihat gambar anda sudah terliur ingin menikmatinya. Kini, dengan perkongsian ini anda dapat buat sendiri di rumah.


Resipi Sos Pencicah Vietnamese Spring Roll ‘Power’ Anda Kena Cuba

Sebut sahaja Viatnamese Spring Roll pasti semua sudah terbayang keenakan gabungan sayur dan juga udang segar yang membangkitkan selera.

Tidak lengkaplah jika hanya makan Viatnamese Spring Roll begitu sahaja. Ini adalah cara untuk membuat sos pencicah yang sedap dan mudah untuk anda buat sendiri.

Dlm byk-byk product makanan yg aku jual, yg ini paling takleh tahan. Mesti aku buat extra untuk diri sendiri.

Vietnamese Spring Rolls ni makan dgn pencicah dia, pencicah kena power. Kalo pencicah tak power mmg kelaut la.

So nah. Resipi pencicah VSR power. pic.twitter.com/pYTuRtelAL

— Eleen (@syazlinzubir) September 17, 2019

1. Bawang putih
2. Bawang merah
3. Cili kering kerinting (pedas)
4. Cili kering gemuk (tidak pedas)
5. Akar ketumbar
6. Sos Ikan
7. Cili padi
8. Air asam jawa
9. Limau nipis
10. Serbuk perasa
11. Gula dan garam
12. Air tepung jagung
13. Biji bijan

1. Kisar hancur bawang putih, bawang merah, cili kering kerinting, cili kering gemuk, akar ketumbar dan sesudu sos ikan.

2. Kemudian, masak bahan yang dikisar atas api yang sederhana kecil.

3. Setelah itu, masukkan satu jug air dan tunggu sehingga mendidih.

4. Kisar kasar cili padi dan campurkan bersama dengan bahan yang dimasak tadi.

5. Lalu, masukkan air asam jawa dan didihkan dengan api sederhana kecil selama 2 hingga 3 jam.

6. Selepas dididihkan, perahkan limau nipis dan masukkan serbuk perasa, garam dan gula.

7. Kemudian, masukkan air tepung jagung untuk bagi pekat.

8. Akhir sekali, letakkan sedikit biji bijan dan daun ketumbar dan siap.

Perkongsian resipi sos pencicah ini dikongsi oleh seorang pengguna Twitter @syazlinzubir dan pastinya resipi ini dapat dimanfaatkan oleh anda. Apa tunggu lagi? Selamat mencuba!

Anda juga boleh membuat roti canai dengan mudah menggunakan breadmaker. Klik pautan di bawah untuk ketahui resipi mudah tersebut.

Resipi Mudah Dan Sedap Roti Canai Gunakan ‘Breadmaker’

Resipi Kari Daging Pekat Paling Sedap Dan Menyelerakan

Resipi Enak ‘Cucur Udang Bersama Kuah Kacang’ Anda Patut Cuba


Resipi Sotong Goreng Tepung Tanpa Letup Ini Telah Dikongsi 26,000 Kali

Ramai orang suka sotong goreng tepung tetapi tak sanggup nak buat kerana asyik meletup-letup. Ramai orang tunggu resipi ini kerana sotong tidak meletup ketika digoreng dan kekal rangup.

Yang jauh dari KL, kami ada servis untuk belikan Garlic Press ini di Ikea. Nanti WA 011 2800 3058 untuk pertanyaan. Boleh pos ke seluruh Malaysia.

*Jangan masukkan cuka banyak sangat, nanti jadi fermented squid pula.

Tip masakan: Ayu gunakan cuka buah-buahan seperti cuka buah epal. Elakkan menggunakan cuka sintetik kerana itu cuka tiruan yang mempunyai rasa yang agak tajam walaupun murah. Cuka buah-buahan mempunyai khasiat yang tinggi.

Nabi Muhammad juga mengamalkan cuka makanan di dalam pemakanan mereka. Untuk mereka yang mencari cuka buah-buahan, Kedai Amazing Ayu ada menjualnya.

Masukkan serbuk lada sulah. Ayu gunakan serbuk lada sulah Anjaad.

Tip masakan: Penggunaaan bawang putih dan lada sulah akan menaikkan ‘rasa’ makanan. Sebab itu kita akan perhatikan, kebanyakan masakan Cina banyak menggunakan 2 elemen ini dalam perapan masakan.

Untuk pembelian produk rempah dan herba Anjaad, boleh walk in di Kedai Amazing Ayu atau WA 011 2800 3058.

Masukkan garam sedikit dan ratakan semua selama 10 minit.

Celup sotong perapan ke dalam telur dan kemudian terus ke dalam tepung. Pastikan sotong disalut luar dan dalam.

Ini antara proses yang penting untuk elakkan sotong meletup. Tepung bertindak sebagai bahan serap air dari badan tepung.

Selain itu, telur akan bertindak sebagai gam iaitu melekatkan sotong dengan tepung.

Ayu buat satu-satu. Renyah sedikitlah pada awal mencuba tetapi kita akan lebih mahir selepas itu.

Tip memasak: Jangan menggoreng sotong terlalu lama konon konon nak pastikan sotong rangup.

(Dulu Ayu pernah buat, selepas itu ibu tegur sotong tak boleh masak lama. Terkial-kial kami kunyah masa makan.)

Seafood tidak boleh overcooked kerana akan liat selepas sejuk.

Terbalikkan apabila tepung sudah nampak macam merangup (betul ke ayat Ayu ni) dan angkat.

Siapppp! Banyaklah tangan yang akan menyinggah di dapur.

Ayu pernah cuba resipi yang sama dengan sotong katak. Walaupun orang kata sotong katak mempunyai tekstur yang agak liat, tetapi apabila dimasak sotong goreng tepung… masya allahhhhh… sedapppp tak terperi.

Serupa macam kita makan di restoran Thai tau! Ayu suka masak nasi lembik sedikit, makan dengan ketam masak lomak cili padi dengan sayur sedikit.

Ohhhh… nomm… nommmm….

BACA: Sara Tomyam Seafood Cheras Perdana Sediakan Masakan Thai Yang Pasti Puas Hati


Air Jordan 1 ‘Homage to Home’ Bakal Dijual 19 Mei Ini

Jenama kasut Jordan baru-baru ini telah berkongsi gambar rasmi kepada dunia keluaran terbaru model Air Jordan 1 Retro High OG ‘Homage To Home’.

Merujuk daripada gambar keluaran terbaru Air Jordan 1 mereka memainkan kombinasi warna yang sedang menjadi trend seperti jenama-jenama kasut yang ada dipasaran.

Pada kali ini mereka menggunakan dua warna popular terhadap kasut klasik mereka ini iaitu ‘Banned’ dan ‘Chicago’. Penghasilan kasut ini untuk menberi penghargaan terhadap sejarah jenama ini dan membawa penampilan terbaru untuk pengemar kasut genarasi terbaru.

Kepada pengemar jenama Air Jordan, anda boleh mula mendapatkan Air Jordan 1 ‘Homage to Home’ pada 19 Mei ini di butik Jordan dan Nike terpilih dengan harga sekitar $190 (RM 738.80).


Resipi Sugu Di YouTube Jadi Panduan Pasangan Jepun Ini Hasilkan Kari Ayam

Mungkin ramai dalam kalangan kita yang sudah pun mengenali Sugu Pavithra, yang berjaya mencipta nama selepas kisah channel YouTube masakannya mula mendapat perhatian media dan netizen di seluruh negara baru-baru ini.

Buat anda yang masih tidak tahu, Sugu hanya menggunakan smartphone untuk merakam video-videonya di YouTube dan mula menarik perhatian ramai selepas menerima bayaran daripada Google – sebagai pulangan selepas mencatatkan jumlah tontonan yang tinggi di platform penstriman itu.

Walaupun hanya berkongsi resipi masakan tempatan, namun siapa sangka perkongsian yang dibuat beliau juga berjaya mencuri perhatian pasangan daripada Jepun yang menggunakan resipinya untuk memasak kari ayam.

Pasangan vlogger Jepun iChang RM yang juga pernah berkunjung ke Malaysia sebelum ini memuat naik video mereka memasak kari ayam pada pertengahan bulan lalu dan sehingga kini sudah pun mendapat lebih 200,000 ribu tontonan.

Apa yang menarik, pasangan tersebut turut mengikuti satu persatu tip yang diberikan dalam video resipi Sugu untuk memasak kari ayam mereka dan menonton video tersebut sambil memasak.

Walaupun menghadapi beberapa halangan seperti perbezaan bahasa dan ketiadaan rempah ratus, namun pasangan tersebut dilihat tidak mempunyai masalah untuk mengikuti perkongsian yang diberikan dengan menggunakan bantuan daripada Google Translate.

Dan untuk rempah ratus pula, mereka memutuskan untuk membuat campuran sendiri memandangkan rempah kari Babas yang digunakan Sugu tidak dijual di Hong Kong.

Cabaran yang dihadapi dalam menyediakan kari ayam seperti diajar Sugu itu bagaimanapun tidak menjadi halangan buat pasangan tersebut apabila mereka akhirnya berjaya menghasilkan kari ayam sama seperti dengan yang ditunjukkan Sugu dalam videonya.

Malah mereka juga turut menggunakan daun pisang sebagai alas hidangan sama seperti yang dilakukan di restoran-restoran nasi daun pisang di negara kita.

Anda boleh menonton telatah mereka memasak hidangan nasi daun pisang menggunakan resipi KARI TAK PAYAH TUMIS ‘ LAIN DARIPADA YG LAIN’ oleh Sugu di sini.

Buat anda yang terlepas untuk membaca perkongsian mengenai Sugu yang menerima bayaran daripada Google sebelum ini, klik pautan di bawah untuk membaca mengenainya.

Hanya Rakam Menggunakan Telefon, ‘Channel’ YouTube Masakan Wanita Ini Kini Dibayar Google

Gadis Berusia 12 Tahun Ini Tersenarai Sebagai 10 YouTuber Dengan Jumlah Pengikut Tertinggi Malaysia


Resipi Sup Tulang Daging Terbaik Dan Sedap Anda Patut Cuba

Selain daripada tomyam, pasti anda juga gemar makan sup betul? Bayangkan anda sedang menikmati sup daging atau tulang atau ayam bersama nasi dan sambal kicap, fikir sahaja sudah terliur, bukan?

Malah, ketika Hari Raya Aidiladha, pasti anda buntu nak masak apa selain daripada hanya masak rendang daging. Apa kata anda masak pula sup tulang atau daging ? Ini adalah resipi sup tulang yang sedap dan mudah untuk dibuat, baca resipi ini di bawah:

1. Bawang putih
2. Bawang merah
3. Halia
4. Perencah sup adabi
5. Sup bunjut
6. Rempah tumis
7. Lobak
8. Bunga Kobis
9. Saderi
10. Daun sup
11. Tomato
12. Tulang or ayam

1. Tumiskan bawang putih, bawang merah dan halia sehingga naik bau.
2. Kemudian, masukkan rempah adabi dan kacaukan ia serta masukkan air sedikit demi sedikit.
3. Kacau sehingga rempah naik bau barulah masukkan air mengikut kesesuaian.
4. Kemudian, masukkan sup bunjut.
5. Masukkan tulang yang sudah siap direbus.
6. Masukkan sayur lobak, dan bunga kobis.
7. Selepas itu, masukkan tomato, batang saderi dan daun sup.

1. Gorengkan cili padi, bawang putih dan belacan terlebih dahulu.
2. Tumbukkan semua bahan tersebut, kemudian masukkan kicap lemak manis.
3. Akhir sekali, perahkan limau.

Perkongsian resipi sup tulang ini adalah daripada pengguna Facebook Nur Fadillah Mustaffa dan dikatakan ini adalah resipi daripada arwah ibunya. Semoga perkongsian ini dapat dimanfaatkan anda.

Sementara itu, untuk dapatkan lebih banyak resipi menarik, klik pautan di bawah ini.

Lebih 3.4K ‘Shares’, Ini Resipi Bubur Lambuk Yang Senang Guna Periuk Nasi Dijamin Sedap

Resipi Ayam Goreng Yang Sedap Dan Senang Khas Buat Penggemar KFC Ini Raih 2.5K ‘Shares’

Resipi Pancake Pisang Ala ‘Street Food’ Thailand Yang Lazat Dan Mudah Ini Raih 6.9K Retweets


Mudahnya Masak Telur Dadar Gulung Ala Korea Di Rumah

Nama asal telur dadar gulung atau omelette roll dalam bahasa Korea ini ialah gaeran mari 계란말이 (bunyi: “geh-rahn-mah-leeh”). Ia boleh disiapkan dalam masa yang cepat dan mudah dimasak untuk makan tengah hari dan kembara.

Gaeran mari ini dimasak dengan dua jenis sayur, terutama daun bawang dan lobak merah. Pilihan isi yang boleh dicampurkan sekali ialah bawang, timun, brokoli, cili, kobis, daging cincang, dan keju.

Semua bahan yang dicampurkan ke dalam sebatian telur perlu dicincang halus bagi memudahkan telur dadar digulung bersama nasi dan kepingan rumpai laut. Ia boleh menjadi alternatif kepada telur dadar yang biasa dimasak oleh orang Malaysia.

1. Pecahkan 4 biji telur di dalam mangkuk. Kacau sehingga ia sebati.
2. Cincang daging salami, cendawan enoki, bawang kecil, daun bawang.
3. Masukkan bahan yang telah dicincang ke dalam bancuhan telur.
4. Kacau bahan-bahan tersebut.
5. Masukkan 1/2 sudu teh stok sup, dan 1 sudu besar air.
6. Kacau semua bahan sehingga ia sebati.

LIKE dan FOLLOW Vocket di Facebook serta Instagram


Resipi Tenggiri Jeruk ‘Power’ Ini Telah Dikongsi Lebih 26,000 Kali

Saya tak pernah janji nak bagi resipi ikan jeruk ni sebab saya berniaga. Ramai yang minta resipi dan saya tak reply. Namun saya fikir semula rezeki kita semua Allah yang tentukan. Saya tak akan kaya menjual ikan atau daging tetapi berkongsi rezeki buat saya rasa ‘kaya’. Dengan rendah hati saya kongsikan resepinya.

Bersihkan tenggiri segar dan perap dengan:

Semua bahan bertanda * hendaklah kuantiti yang secukupnya untuk awet ikan supaya tak busuk & tahan lama dengan izin Allah. Simpan peti bawah sahaja. Lepas 12 jam boleh goreng.

Daun sage ada aroma yang sangat kuat dan ada khasiat tersendiri — bersifat remedy, menenangkan dan berkesan untuk menurunkan tekanan darah tinggi. Sangat sesuai untuk org berpantang. Rendam sage dalam sebarang minuman suam dan minum. Boleh dapatkan di pasaraya terpilih.

Goreng dengan bawang dan cili. Rasa masam, masin, wangi dan sedap.

Ini yang saya jual. Pack dalam vacuum sealed untuk menjamin kesegaran jika ada yang order melalui pos.


Thai Tea Berbeza Dengan Teh Tarik Kita Walaupun Macam Sama. Ini Resipinya

Cha Yen (ชาเย็น) atau Thai Tea atau Teh Ais Thai adalah minuman air sejuk yang biasa dijajakan di jalanan negara Thailand ini mula mendapat perhatian orang Malaysia pada suku terakhir tahun 2015. Sebelum ini fenomena Teh Ais Thai telah melanda orang Indonesia pada sekitar tahun 2014.

Asalnya Thai Tea ini dibuat daripada teh Ceylon yang kuat. Tapi disebabkan oleh harga teh Ceylon mahal, orang Thai buat sendiri teh versi mereka yang dikenali sebagai Bai Miang yang telah ditambah dengan pewarna makanan. Selain itu, ia akan turut dicampur dengan bunga lawang, asam jawa, buah pelaga dan rempah lain.

Pada waktu ini kelihatan makin ramai orang mengiklankan serbuk teh premix dari Thailand yang lebih dikenali sebagai ‘Thai Tea’ di Facebook dan Instagram.

Teh Ais Thai ini kelihatan seperti air Teh Tarik atau Teh Susu kita tapi ia sebenarnya tidak serupa. Terdapat beberapa perbezaan yang ketara, antaranya:

* Perbandingan di atas berdasarkan cara buat air Teh Tarik yang diketahui penulis. Sekiranya cara anda berbeza, boleh tulis di ruang komen. Terima kasih.


Resipi Tom & Jerry Cheese Cake Yang Sedap Dan Mudah Dibuat Ini Jadi Kegilaan Netizen

Setiap kali tular resipi baru yang menarik dan mudah untuk dibuat, pastinya ramai ingin mencubanya, bukan? Bagi anda yang sering menoton kartun siri Tom & Jerry pastinya sering melihat keju yang dimakan oleh Jerry.

Tipulah jika anda tidak rasa tergoda dan terliur untuk mencubanya. Khas buat penggemar keju, resipi Tom & Jerry Cheese Cake yang sedap ini dikongsikan oleh pengguna Facebook NorhasLina OtHman. Ayuh kita mulakan!

500gm white compound coin, dan 2 hingga 3 titik pewarna kuning lemon.

1. Double boilkan hingga cair, apabila sudah suam masukkan ke dalam piping bag dan picit ke dalam acuan dan ratakan.

2. Agak-agak sahaja, tidak nipis sangat tidak tebal sangat. Kemudian, bekukan sekejap dalam peti sejuk.

Bahagian A
400gm cream cheese, 300gm whipping cream, 50gm gula aising dan ½ perasa oren sunquick.

Bahagian B
50gm air suam dan 1½ tbsp gelatin.

1. Campur cream cheese bagi nampak licin. Kemudian, masukkan gula dan perasa sunquick gaul hingga sebati. Akhir sekali, masukkan whipping cream gaul sampai sebati dan kental.

2. Campurkan air suam dan gelatin sampai larut. Tunggu sejuk baru masukkan ke dalam bahagian A. Gaul sebati guna sepatula.

P/s: Tengah-tengah kek itu adalah kek sponge coklat. Kalau nak senang letak sahaja kek Apollo 30sen itu. Tidak letak kek pun ok juga terpulang pada citarasa masing-masing.

Mudah sahaja rupanya nak buat kek ini. Semoga perkongsian ini bermanfaat untuk anda. Selamat mencuba!

Sementara itu, kami kongsikan beberapa resipi menarik untuk anda cuba di rumah. Klik sahaja pautan di bawah ini.

Ketahui Resipi Roti Gebu Yang Mudah Dibuat Sendiri Dengan Hanya Bermodalkan RM5

Lebih 17,000 Retweets, Ini Resipi Enak Dan Mudah Yee Mee Sizzling Ala ‘Food Court’

Raih 97K ‘Shares’, Ini Resipi Mi Hailam Tumis Yang Mudah Dan Sedap Untuk Anda Cuba Di Rumah


‘Tortang Talong’ Resipi Simple Dari Filipina Yang Mendapat 4194 Share

Saya nak kongsi satu menu dari kampung saya di Filipina.

Kami panggil tortang talong. Hihihi.. Boleh sebut tak?

Maksudnye terung omelet. Simple tapi sedap.

Ikut je step by step pictures shown below. Selamat mencuba.

1. 4 biji terung.
2. 4 biji telor. Tambah garam dan perasa kalau nak.

Langkah 1
Cucuk-cucuk dahulu terung supaya tidak meletup apabila dibakar nanti.

Langkah 2
Bakar terung di atas dapur. Boleh juga gunakan pemanggang elektrik, pemanggang ajaib atau ketuhar yang mempunyai fungsi grill.

Langkah 3
Inilah rupa terung yang sudah dibakar.

Langkah 4
Pastikan terung dimasak betul-betul supaya kulitnya senang keluar.

Basuh tangan, dan sapu terung menggunakan tangan basah. Kulit terung akan terkikis sendiri.

Langkah 5
Penyekkan terung menggunakan garfu.

Langkah 6
Penyekkan terung sehingga lebar dan nipis sebegini. Pastikan tangkainya masih ada.

Langkah 7
Pecahkan dan kacau telur. Boleh tambah garam dan perasa jika mahu.

Langkah 8
Celurkan terung ke dalam telur.

Langkah 9
Goreng terung. Jangan guna terlalu banyak minyak, pastikan terung tidak tenggelam di dalam minyak.

Langkah 10
Inilah rupa Tortang Talong atau terung omelet yang sudah dimasak.

Langkah 11
Hidangkan. Selamat menjamu selera!


Resipi Wantan Cendawan Enoki Goreng Tepung Yang Pasti Buat Anda Terliur

Anda sudah bosan dengan menu petang anda? Adakah anda gemar makan cendawan enoki? Ini adalah resipi wantan cendawan enoki goreng tepung yang unik dan pastinya akan membangkitkan selera anda serta boleh diikmati bersama keluarga.

Baru-baru ini, pengguna Facebook Aishah Masri telah berkongsi resipi mudah dan sedap wantan cendawan enoki goreng tepung. Baca perkongsian resipi Aishah di bawah:

1. Cendawan enoki
2. Kulit wantan
3. Tepung goreng serbaguna BESTARI

1. Buang akar cendawan, basuh dan leraikan kemudian toskan sehingga kering air.

2. Kemudian balut dengan kulit wantan seperti dalam gambar. Untuk lekatkan kulit wantan itu cuma gunakan air sahaja.

3. Kemudian bedakkan dengan tepung. Tidak perlu menggunakan telur.

4. Bila minyak sudah panas, boleh goreng sehingga masak kekuningan. Kemudian, siap.

Mudah bukan? Pasti sedap makan panas-panas sambil cicah dengan sos thai lagi-lagi makan waktu petang. Semoga perkongsian ini dapat membantu anda yang kering idea ingin masak apa pada hari ini.


10 Resolusi Tahun Baru 2015 Yang Popular Di Twitter

Pihak Twitter telah mendedahkan 10 resolusi tahun baru yang paling popular ditulis oleh pengguna Twitter sejak 25 Disember yang lalu. Pemilihan ini hanya tertakluk pada penggunaan bahasa Inggeris sahaja. 10 resolusi ini mencerminkan impian dan harapan buat sejumlah majoriti pengguna Twitter untuk sepanjang tahun 2015. Inilah resolusi-resolusi tahun baru yang popular di Twitter:

Wah! Nampaknya semua resolusi yang popular di Twitter untuk tahun baru 2015 ini berkisar tentang self-improvement! Ini satu petanda yang bagus kerana ramai orang mahu memperbaiki dan menambahbaik diri. Resolusi-resolusi itu juga saling berkaitan di antara satu sama lain. Maka, ia lebih mudah untuk dicapai.

Contohnya, apabila seseorang itu mahu melakukan senaman (work out), pastinya dia perlu belajar dan mahirkan diri tentang teknik yang betul (be the best at…) untuk senaman terutama dari segi penggunaan peralatan senaman dan regim senaman. Salah satu kesan dari senaman yang konsisten, ialah penurunan berat badan (lose weight). Ini pastinya akan membuatkan kita bertambah gembira (be happpy)! Kesan pengurangan berat badan itu pula akan meningkatkan self-esteem yang sekaligus membuatkan kita lebih menyayangi dan menghargai diri sendiri (love myself). Nampak tak? Dari 1 aktiviti sahaja, 5 resolusi sudah dapat dicapai. Awesome kan! ;)

Apakah resolusi tahun baru 2015 anda pula?

Kongsikan dengan kami di Facebook The Vocket hari ini :)


Resort Ini Jadi Mangsa Buli Calon SPM 2021, Dakwa Jadi Punca Salah Jawab Ujian Mendengar

Calon peperiksaan Sijil Pelajaran Malaysia (SPM) 2021 bertindak menyerang sosial media Salang Sayang Resort kerana tidak berpuas hati dengan soalan ujian mendengar bagi mata pelajaran Bahasa Melayu dan Bahasa Inggeris.

Melalui ciapan seorang pengguna Twitter, kelihatan lambakan komen yang menyalahkan resort tersebut di atas kegagalan calon SPM 2021 menjawab soalan ujian mendengar.

macam budak bodo pic.twitter.com/OUXTBwYjrJ

Difahamkan bahawa dalam ujian mendengar, nama Salang Sayang Resort telah dijadikan topik ujian mendengar dengan kebanyakan pelajar meneka perkataan yang disebut itu ‘salam’ dan bukannya ‘salang’.

Justeru itu, calon SPM 2021 telah bertindak menyerang resort tersebut dan menyalahkan pihak resort kerana kegagalan mereka menjawab soalan dalam salah satu ujian mendengar.

Calon SPM ini juga telah meninggalkan ulasan yang buruk di bahagian Google Reviews, mereka juga telah meninggalkan komen yang mengecam nama resort tersebut dan meminta pihak resort menukar nama.

Difahamkan bahawa calon SPM turut menuduh pihak resort telah membuat perjanjian dengan Kementerian Pendidikan Malaysia bagi menaikkan resort tersebut.

Menurut salah satu portal media tempatan, pihak resort sudah pun menafikan tuduhan tersebut dan menjelaskan bahawa beliau terkejut apabila membaca komen yang berbaur marah.

Setakat ini, semakan The Vocket mendapati ulasan berbaur marah di Google Review kini sudah berkurang dan kebanyakan mereka sudah mula meminta maaf di atas kelakukan sebahagian calon SPM yang lain.

Di Twitter pulak, netizen memberi reaksi kurang senang dengan sikap para pelajar yang bertindak menyerang pihak resort tersebut.

Wanita ini ‘tanpa sedar’ telah menjadi mangsa buli siber calon SPM 2019. Rujuk pautan di bawah untuk membaca.

Wanita Ini ‘Tanpa Sedar’ Telah Menjadi Mangsa Buli Siber Calon SPM 2019

Mangsa Buli Siber Calon SPM 2019 Tampil Beri Respon Isu Yang Berlaku

Calon SPM Tak Mahu ‘Repeat Paper’ Selepas Soalan Sejarah SPM 2020 Didakwa Bocor


Air Jordan 1 ‘Satin Shattered Backboard’ Mula Dijual 5 Mei Ini

Sebuah lagi koleksi terbaru bakal ditawarkan daripada Air Jordan. Melalui koleksi pada kali ini mereka akan mengeluarkan warna ‘Satin Shattered Backboard’. Seperti namanya, kasut ini menggunakan warna satin pada logo swoosh dan keseluruhan kasut ini menggunakan kulit yang premium.

Perbezaan versi ini berbanding versi keluaran original ialah warna oren pada bahagian outsole. Hanya hadir dalam size perempuan , Air Jordan juga bakal menambah saiz lebih besar iaitu saiz untuk perempuan 12 atau 10.5 untuk lelaki.

Air Jordan 1 “Satin Shattered Backboard” bakal dijual pada tarikh 5 Mei ini dengan harga sekitar $160 (RM 619.92). Kepada yang berminat anda boleh mendapatkannya di Jordan Store ataupun di laman web rasmi mereka.

Put Satin and Shattered Backboard together and you might have one of the year’s best Jordan releases. This women’s edition is releasing on May 5th. For a detailed look, tap the link in our bio.

A post shared by  Sneaker News (@sneakernews) on Apr 10, 2018 at 7:02am PDT


7 Resort Dengan Kolam Renang Di Selangor Untuk Percutian Beramai-Ramai

Sebelum ini kami pernah berkongsi senarai 16 Hotel Murah Lengkap Dengan Kolam Renang Dalam Bilik di Bali.

Kami juga pernah berkongsi 12 Villa Di Malaysia Dengan Kolam Renang Persendirian Ideal Untuk Percutian Romantis.

Nampaknya demam kolam renang masih belum reda. Kami teruja untuk berkongsi 7 buah resort dengan kolam renang ini di Selangor kepada anda. Menariknya, resort ini bukan sahaja boleh memuatkan bilangan orang yang ramai (sesuai untuk reunion atau percutian keluarga), ada juga di antaranya hadir dengan harga mampu milik!

Mari saksikan senarai 7 buah resort ini:

Dikelilingi bukit bukau dan pemandangan menghijau, RumahKebun adalah tempat beristirehat yang ideal bersama-sama keluarga dan teman-teman rapat. Terjunlah ke dalam kolam renang yang menggunakan air yang disalirkan dari sungai, atau anda boleh terus nikmati kesejukan Sungai Semungkis.

Resort ini yang memiliki 3 bilik tidur dan 3 bilik air, boleh memuatkan sehingga 16 orang. Terdapat rumah pokok (treehouse) dan beberapa ekor kambing akan menemani anda di sini. Harga bermula daripada RM1500.

Tempahan boleh dibuat di AirBNB. Dapatkan potongan sebanyak RM84 dengan mendaftar di link ini.

Layari laman FB RumahKebun untuk maklumat lanjut.

Alamat: Kg Sg Semungkis (Batu 14), 43100 Hulu Langat, Selangor, Malaysia

Pulang ke masa lalu dengan cara kehidupan tradisional. Pokok-pokok, botani, bunga-bunga, haiwan dan binatang ternakan menghiasi Kuang Kampung Retreat, menjadikan pengalaman anda di lokasi ini sesuatu yang sukar dilupakan.

Pada keluasan 3,350 kaki persegi, rumah yang boleh memuatkan 7 orang tetamu ini memiliki kolam renang di tengah rumah.

Dengan tanah berkeluasan 2 ekar, anda boleh mengadakan majlis perkahwinan dalam taman, mesyuarat korporat, sambutan hari jadi dan ulang tahun, serta perjumpaan keluarga dan rakan-rakan di sini. Pit BBQ juga disediakan pada harga RM100 sehari.

Dengan ruang yang luas dan lanai untuk menikmati pandangan, percutian di sini pasti menyeronokkan.

Hubungi 03-2730 9988 atau layari laman web Avillion Private Collection untuk maklumat lanjut.

Alamat: Lorong Orkid, Kuang, 47000 Sungai Buloh, KL, Malaysia

Kepyok yang terletak di Beranang memiliki senibina yang menarik hati. Dibina menggunakan batu-bata merah dan batu serta hiasan jubin Terracotta semulajadi serta kayu jati, ia merupakan di antara resort persendirian dengan design terbaik yang pernah saya lihat.

Terdapat 3 binaan di sini. Rumah Agong menempatkan ruang tamu, ruang makan dan dapur untuk dikongsi bersama oleh semua tetamu.

Dua lagi binaan menempatkan dua buah chalet. Setiap chalet mampu menampung 4 orang tetamu.

Kolam renang bersaiz 5 meter x 13 meter pula dihiasi jubin Lampan yang bersinar apabila disinari cahaya matahari. Pokok-pokok menghijau, bunga-bungaan, tanaman, kolam ikan dan haiwan belaan menghiasi resort yang cukup cantik ini.

Terletak berhampiran Bukit Broga, anda pasti terpukau dengan kecantikan kawasan ini.

Tempahan untuk Chalet 1 dan Chalet 2 boleh dibuat di AirBNB, dapatkan potongan sebanyak RM84 dengan mendaftar di link ini.

Layari laman web Kepyok atau laman Facebook Kepyok untuk maklumat lanjut.

Terletak berhampiran Pantai Morib, anda dapat bawa keluarga mandi-manda di pantai atau menikmati ikan bakar di kawasan berhampiran. Bukit Jugra, Jeti Nelayan Kelanang, Pulau Carey, Pasar Kampuchea dan kilang kerepek Kampung Sungai Lang adalah sebahagian daripada tarikan pelancongan yang ada di sekitar cottage ini.

Sally’s Cottage dapat memuatkan 6 hingga 10 orang.

Sewaan cottage dengan kolam renang hanya pada harga RM300 semalam. Murah, kan?

Hubungi 018-2454334 (Liza) atau layari laman web Sally’s Cottage untuk maklumat lanjut.

Alamat: Lot 251 Lorong Bambu, Jalan Tanah Raja, Kampung Sungai Buaya 42700 Banting, Selangor.

Terdapat pelbagai perkara menarik di Aman Dusun. Ini termasuklah ladang kambing, di mana haiwan ternakan ini dibiar bebas meragut rumput yang mana merupakan satu pemandangan menarik untuk dilihat. Pemilik retreat ini memberi peluang kepada kambing yang baru bersalin untuk berehat di ladang kecil ini. Hanya apabila haiwan-haiwan ini telah sihat sepenuhnya (setelah 3 bulan) barulah mereka dikembalikan ke ladang utama. Kambing baka Saneen juga dibiakkan di kawasan ladang ini untuk mendapatkan susunya.

Rumah ini dilengkapi dengan 2 bilik tidur dan sebuah loft yang bersambung kepada bilik tidur utama. Terdapat 3 buah katil queen dan 2 buah katil bujang di keseluruhan rumah ini. Dapur dilengkapi dengan segala kelengkapan memasak yang anda perlukan. Anda juga boleh berehat di beranda yang bersambung terus ke kolam renang.

Antara kemudahan yang disediakan termasuklah permainan ping-pong, badminton, rod memancing dan set BBQ.

Suasana dipenuhi dengan hutan yang merimbun dan sungai yang mengalir. Terletak bersebelahan kampung Melayu, anda dapat menikmati bunyi serangga, monyet, unggas dan sungai mengalir sepanjang berada di sini.

Aman Dusun dapat memuatkan sehingga 7 orang.

Tempahan melalui Airbnb, dapatkan diskaun sebanyak RM84 di sini dahulu.

Layari laman web dan laman Facebook Aman Dusun untuk maklumat lanjut.

Alamat: Kampung Dusun Tua, Hulu Langat, Selangor, Malaysia

Terdapat dua buah rumah disediakan oleh pemilik, iaitu Bee dan Bee2 River Home.

Kedua-dua buah rumah ini dikelilingi alam semulajadi. Bukit-bukau dan hutan menghiasi pemandangan, di samping bunyi air sungai mengalir yang menenangkan. Hanya 40 minit dari Pusat Bandar Kuala Lumpur, anda akan ditemani oleh ayam, itik dan kambing.

Bermandi-manda di kolam renang, memancing di sungai, berpiknik, beri haiwan makan, menikmati buah-buahan yang boleh dibeli daripada gerai tepi jalan semasa musim buah, atau hanya berehat di samping keluarga adalah di antara aktiviti menarik yang boleh dilakukan di sini.

Bee River Home dapat memuatkan 9 orang tetamu, bermula dari RM699 semalam.

Bee2 River Home pula dapat memuatkan 6 orang tetamu, bermula dari RM302 semalam.

Pemilik hanya dapat dihubungi dan melalui Airbnb.

Tempah Bee River Home dan Bee2 River Home. Dapatkan diskaun sebanyak RM84 di sini.

Terletak di kawasan berbukit bukau Ulu Langat, Gerimis Senja Villa bukanlah taman yang biasa. Villa penuh kemewahan ini menampilkan pemandangan dan muzik alam semulajadi. Kawasan villa seluas 3 ekar didatangkan dengan 2 bilik tidur dan 2 bilik air, dikelilingi oleh pohon buah-buahan tempatan.

Dalam senarai ini, Gerimis Senja Villa adalah satu-satunya tempat percutian yang menawarkan infinity pool.

Terdapat juga kemudahan-kemudahan lain seperti tab mandi, dapur, mesin basuh, televisyen, set BBQ dan sewa basikal.

Anda boleh menghabiskan masa dengan bermain catur atau congkak, memancing, mandi-manda di infinity pool, mendaki bukit, sewa basikal dan mengadakan parti BBQ bersama-sama keluarga dan rakan-rakan.

Selain itu, anda boleh berkunjung ke beberapa lokasi tarikan seperti Sungai Congkak, Air Terjun (Gabai, Perdik dan lain-lain), kolam air panas dan hutan simpan.

Gerimis Senja Villa dapat memuatkan 10 orang tetamu, harga bermula daripada RM1000 semalam.

Hubungi 017-2641602 dan 012-2122776 atau layari laman Facebook Gerimis Senja Villa untuk maklumat lanjut.

Alamat: Jalan Ulu Langat, Batu 17 3/4 Dusun Tua

Semoga anda berpuas hati dengan senarai 7 resort di atas.

Ada hal-hal tentang percutian anda mahu kami research? Tuliskan di ruangan komen, jadi kami boleh tulis untuk anda.

Jangan lupa like The Vocket di Facebook, jadi anda akan terus-menerus dapat membaca artikel cuti-cuti Malaysia seperti ini. Terima kasih.

BACA: 12 Resort Janda Baik, Pahang Yang Anda Boleh Terjun Tiruk Mandi Sungai


9 Resort Atas Air Dengan Suasana Romantis Untuk Bulan Madu Di Malaysia

Jika masa tak mengizinkan anda untuk bercuti di luar negara, usah risau. Dalam Malaysia pun banyak lokasi menarik, malahan boleh berjimat juga sebab tak perlu bayar tiket flight bagi lokasi resort yang tidak jauh dari tempat tinggal anda.

Kami bawakan 9 resort berikut yang seronok untuk dikunjungi sama ada bersama keluarga atau bagi yang baru kahwin, ini boleh dijadi lokasi bulan madu anda.

Terletak tidak jauh dari Kuala Lumpur, Lexis Hibiscus Posrt Dickson merupakan resort berkonsep moden yang menghidangkan pemandangan menarik.

Resort ini menawarkan beberapa pakej bilik dan yang paling menarik adalah Panorama Pool Villa yang mengadap ke laut lepas. Tinggal di bilik ini pasti membuat pandangan anda bebas ke laut lepas sambil di sapa angin dari Selat Melaka.

Bagi yang mahukan privacy, resort ini turut menawarkan pakej kolam renang di dalam bilik. Jadi anda boleh berendam dan mandi manda di kolam renang tanpa meninggalkan bilik anda.

Satu tetingkap kaca turut di bina di dalam bilik resort agar anda berpeluang menjenguk ke bawah dan melihat hidupan laut yang berenang bebas di sekitar resort ini.

Untuk tempahan anda boleh ke website Lexis Hibiscus PD.

Terletak di perairan Pulau Mabul, Sabah, Banglo Air Mabul telah dinobatkan sebagai salah satu dari ‘the best dive bases in the world’ kerana kejernihan airnya.

Dekorasi gaya moden di villa terapung ini menjadikan ia kelihatan segar. Kemudahan internet turut disediakan di sini agar anda tetap kekal berhubung dengan dunia luar.

Tiap kali menjenguk ke balkoni di bilik, pastinya anda dihidangkan dengan panorama indah serta air nya yang jernih dan berwarna hijau kebiruan.

Perkhidmatan rawatan spa turut disediakan di resort ini. Tempahan boleh dilakukan di MabulWaterBungalows.com.

Terletak di Laut Sulawesi, untuk ke resort ini anda perlu menaiki bot selama 45 minit. Suasana resort yang jauh dari kesibukan kota pastinya memberikan suasana damai dan pemandangan yang indah.

Selain dari menikmati pemandangan indah laut dari bilik, anda juga bermain bola tampar pantai bersama rakan-rakan dan pengunjung lain atau melakukan jungle trekking di Pulau Bohaydulong yang terletak tidak jauh dari resort ini.

Tapak sulaiman juga dapat di temui dengan mudah di beberapa lokasi pantai di pulau ini. Lapangan terbang terdekat terdekat untuk ke resot ini adalah Lapangan Terbang Antarabangsa Tawau. Untuk tempahan, anda boleh ke website PomPomIsland.com

Mengambil inspirasi dari perkampungan nelayan di negara ini, Avilion Port Dickson adalah gambaran ketenangan tanpa perlu jauh meninggalkan kesibukan kota.

Dengan konsep senibina tradisional tetapi menyediakan kemudahan serba moden, di sini anda boleh berehat sepenuhnya dan meninggalkan seketika bebanan kerja.

Turut di sediakan di sini adalah aktiviti berkayak, basikal hydro dan kapal luncur angin bagi mereka yang sukakan aktiviti sukan air.

Tempahan boleh dilakukan di PortDicksonHotels.net

Selain dari lokasi yang tidak jauh dari Kuala Lumpur, Avani Hotels juga merupakan antara resort yang menawarkan servis yang baik pada harga bajet.

Tiada yang lebih menarik bagi mereka yang ingin merehatkan minda dan mencari sedikit ketenangan dari keriuhan kota dengan bersantai di balkoni bilik sambil menikmati matahari terbenam seperti ini.

Hotel ini turut menawarkan pakej trip 1 hari melawat gajah di Pusat Pemuliharaan Gajah Kuala Gandah. Up close and personal with elephants gitu. Mereka juga turut menyediakan pakej melawat stadium F1 di Sepang buat para pengunjung yang berminat.

Tempahan menginap di resort ini boleh dilakukan di AvaniHotels.com.

Gayana dan Bunga Raya Eco Resort terletak di Pulau Gaya, di luar Pantai Borneo.

Sebaik saja berada di resort ini, puncak Gunung Kinabalu dapat dilihat dengan jelas dari kejauhan.

Layanan di sini pula adalah 1st class. Sarapan anda akan dihantar ke bilik jika anda lebih suka menikmati makan pagi sambil menikmati deburan ombak tanpa perlu meninggalkan bilik anda.

Resort ini turut menawarkan spa dengan menggabungkan rawatan cara barat dan cara timur.

Pusat pemulihan haiwan turut ditempatkan di sekitar resort ini bagi mereka yang meminati bidang biologi marin. Anda boleh melihat kerang gergasi bertelur jika anda bernasib baik, atau menyentuh tapak sulaiman sampai ke tangan yang dipelihara dalam tangki.

Lapangan terbang terdekat untuk ke resort ini adalah Lapangan Terbang Antarabangsa Kota Kinabalu. Untuk tempahan dan info lengkap anda boleh ke website Gayana Eco-Resort.com.

Resort ini dibina di atas pulau persendirian di Pangkor Laut, terletak 3 batu di luar pantai barat Malaysia. Lebih eksklusif, seluruh pulau di Pangkor Laut Resort dikhaskan untuk pengunjung resort ini.

Sama ada sekadar mendengar deruan ombak, berendam di kolam infiniti di resort, atau menjelajah belukar di sekitar pulau ini, anda bebas melakukan aktiviti anda sewaktu berada di sini.

Tempahan boleh dibuat di PangkorLautResort.com.

Resort ini menawarkan 2 perkara menarik yang boleh anda nikmati di sini – nyamannya hutan tropika di satu bahagian dan hembusan bayu laut di satu bahagian lagi.

Bagi yang telah berkeluarga, berbagai aktiviti bersama anak-anak boleh dilakukan di sini antaranya melawat Underwater World Langkawi dan Muzeum 3D. Atau bagi yang sukakan aktiviti menyelam, anda boleh melakukan scuba diving di Pulau Payar.

BACA: 23 Aktiviti Menarik Di Pulau Langkawi

Untuk tempahan menginap di resort ini, anda boleh ke BerjayaHotel.com.

Diilhamkan dari senibina rumah orang-orang Bajau, Sipadan Water Village menawarkan percutian menarik untuk anda.

Apatah lagi dengant air laut yang jernih dan pemandangan dasar laut yang cantik menjadikan resort ini satu tarikan kepada penggemar sukan menyelam skuba.

Tak pandai scuba dive? Tak mengapa. Cukup jika anda mahu snorkeling atau sekadar berehat menenangkan minda di sini.

Suasan resort yang tenang sudah pasti buat anda seronok berada di sini sambil menikmati keindahan alam. Untuk info lengkap dan tempahan sila ke Sipadan-Village.com

BACA: Putus Tunang, Lelaki Ini Gadai Cincin Dan Bawa Diri Mengembara

LIKE dan FOLLOW Vocket di Facebook serta Instagram


8 Resort Tepi Sawah Padi Di Langkawi, Kedah Buat Saya Jatuh Cinta

Resort yang cantik, ditambah pemandangan sawah padi yang terbentang luas – apa yang lebih menarik daripada itu!

Semasa pertama kali saya terjumpa gambar-gambar ini di Airbnb, saya bagai tidak percaya adanya tempat secantik begini.

BACA: Keunikan Ladang Alam Warisan, Negeri Sembilan, Resort Percutian Sambil Dekati Alam Dan Tradisi

Terbayang-bayang menikmati pemandangan sawah yang menghijau, dan bila hari sudah panas, splash terjun masuk ke dalam kolam renang. Menarik, kan?

Ini senarai 8 resort tepi bendang di Langkawi, Kedah:

Resort Foxhill terletak di tengah-tengah Pulau Langkawi, dengan pemandangan sawah padi dan Gunung Mat Cincang, di mana matahari terbenam. Pemandangan memukau hadir di sini tanpa mengira waktu.

Lokasinya strategik, tetamu hanya perlukan perjalanan selama 15 – 30 minit menggunakan kereta untuk sampai ke Pekan Kuah, Cenang dan pantai-pantai yang cantik. Makam Mahsuri hanya 5 minit dari lokasi ini. Setiap hari Isnin, pasar malam diadakan di Ulu Melaka, juga hanya 5 minit dari tapak resort.

Resort Foxhill menempatkan kemudahan seperti perpustakaan, lounge televisyen, meja pool, kolam renang, cabana dan WiFi percuma. Di sini, anda juga boleh mengadakan lawatan ke ladang buah mangga atau buah-buah tropika yang lain. Set BBQ, kelas memasak, sesi mencanting batik juga ditawarkan atas permintaan.

Foxhill menawarkan 6 jenis kediaman untuk tetamu:

Tempahan melalui Airbnb dapat dilakukan melalui link di atas. Dapatkan diskaun RM84 daripada Airbnb dengan mendaftar di link ini.

Hubungi 04-9557599 atau 012-4737099 atau layari laman web Foxhill Langkawi atau laman Facebook Fox Hill Langkawi Kampung & Homestay Resort untuk maklumat lanjut.

Alamat: Kg Telok Lot PT 91, Mk Ulu Melaka, Langkawi 07000, Malaysia

Terang Bulan terletak di kawasan perkampungan Langkawi, bersama-sama dengan penduduk tempatan yang telah duduk di Langkawi dari beberapa generasi sebelumnya.

Sawah padi berhadapan Terang Bulan masih diusahakan oleh penduduk kampung, pemandangan selalu berubah mengikut musim penanaman padi.

Terang Bulan pada asalnya dibina oleh seorang datuk yang penyayang sebagai hadiah kepada cucu-cucunya. Di sini, anda boleh berbasikal mengelilingi kawasan kampung sambil berkawan-kawan dengan penduduk sekitar. Tetamu juga boleh berkunjung ke Pantai Cenang dan pantai-pantai Langkawi yang lain. Atau, tetamu boleh menghabiskan masa menikmati kolam renang air masin yang disediakan di sini.

Terdapat 5 buah villa disediakan di Terang Bulan:

Hubungi 04-9553010 atau layari laman Facebook Terang Bulan Estate maklumat lanjut.

Sunset Valley memiliki koleksi 6 buah rumah Melayu yang dibeli daripada pemilik asal, kebanyakan dari Langkawi, ditanggal dan dipasang semula lalu dilengkapkan dengan dapur dan bilik air moden. Sunset Valley terletak di tengah-tengah pulau, di kaki gunung tertinggi di Langkawi, Gunung Raya.

Rumah-rumah dibina menghadap sawah padi yang memukau dan Gunung Cincang. Pemandangan matahari terbenam simply magnificent.

Hubungi 04-9551055 atau layari laman web Sunset Valley untuk maklumat lanjut.

Alamat: Lot 2220, Jalan Makam Mahsuri, Kampung Teluk, 07000 Langkawi, Kedah, Malaysia

Pondok Keladi menggabungkan kecantikan binaan tradisional Melayu dengan kemudahan moden di sebuah kampung kecil di Pantai Tengah, Langkawi. Terletak di kaki bukit, lokasi ini dikelilingi oleh pokok kelapa dan dibina menghadap sawah padi.

Pondok Keladi menawarkan ketenangan pulau lagenda. Ia terletak hanya 15 minit daripada Pantai Tengah dan Pantai Cenang. Pondok Keladi mempunyai 5 buah bilik, sebuah kotej dan sebuah kawasan lounge dengan dapur yang dipanggil Balai.

Taman di Pondok Keladi dipenuhi dengan pelbagai jenis bunga berserta kolam yang dihiasi bunga teratai. Beberapa haiwan eksotik seperti burung enggang, burung helang, tupai, monyet, rama-rama dan kelawar juga mungkin akan melawat anda di Pondok Keladi.

Hubungi 04-9551648 atau layari laman web Pondok Keladi maklumat lanjut.

Alamat: Lot 1011, Kampung Padang Putih, Jalan Pantai Tengah, Mukim Kedawang, 07000 Langkawi Kedah Malaysia

Alamanda Residence adalah duta kepada kecantikan alam semulajadi Langkawi. Alamanda Residence terletak di kawasan yang tersorok dengan pemandangan bukit bukau, lembah dan sawah padi yang terbentang luas sehingga ke gunung ganang di hujung ufuk.

Ia terletak berhampiran tapak bersejarah Makam Mahsuri, Pantai Cenang, Tanjung Rhu dan Pekan Kuah.

Villa ini amat sesuai untuk pasangan atau keluarga kecil. Residence ini menyediakan 5 buah villa dan sebuah kolam renang untuk kegunaan tetamu.

Pastinya, pengalaman anda di Alamanda Residence adalah sesuatu yang sungguh bermakna.

Layari laman web Alamanda Villas Langkawi untuk maklumat lanjut.

Alamat: Lot 2150 Jalan Makam Mahsuri, 07000 Langkawi, Kedah, MALAYSIA

Sayang Villas terdiri daripada 3 buah rumah kayu tradisional Melayu yang sudah berusia lebih daripada 100 tahun. 3 kediaman ini diubah penuh kasih sayang untuk menjadikan ia cukup moden untuk memenuhi keperluan hidup zaman sekarang.

Setiap villa yang ditawarkan unik dari segi karakter, tetapi ketiga-tiganya terletak dalam suasana alam semulajadi menarik, dengan pemandangan bendang dan menawarkan pemandangan matahari terbenam yang mengagumkan. Tetamu boleh berbasikal menikmati keindahan alam di kawasan sekitar kampung. Hanya 10 minit dari Lapangan Terbang Langkawi, 5 minit dari Bon Ton dan Tubotel, Sayang Villa terletak di lokasi strategik.

Sayang Villas hanya dapat dihubungi melalui Airbnb.

Ini mungkin satu-satunya perkampungan yang menawarkan tempat kediaman di tengah-tengah sawah padi.

Kediaman berbentuk dangau selesa untuk dua orang dapat disewa pada harga bermula RM318 semalam.

Jangan lupa untuk berkubang bersama-sama kawanan kerbau di dalam bendang melalui aktiviti Sawah Trail. Atau anda boleh berbasikal sekitar kampung. Ramai juga memuji kesedapan makanan yang disediakan oleh resort ini.

Tempahan The Gemalai Village dapat dilakukan melalui Agoda.

Hubungi 04-9553225 atau layari laman Facebook The Gemalai Village untuk maklumat lanjut.

Alamat: Laman Padi Pantai Cenang, Langkawi, Malaysia

Teratak Damai menampilkan kediaman di dalam taman yang mempesonakan.

Terletak di dalam kawasan berpagar berkeluasan 1.25 ekar, Teratak Damai dikelilingi sawah padi dan taman berwarna warni.

Ia menawarkan pemandangan Gunung Cincang. Kehadiran kerbau, burung-burung, Colugo dan lemur terbang bakal menceriakan percutian anda di sini.

Anda juga boleh menggunakan basikal untuk bersiar-siar di sekitar kampung.

Penginapan di rumah tradisional Melayu yang berusia 95 tahun ini hanya berharga RM174 semalam untuk dua orang.

Tempahan boleh dilakukan melalui Airbnb di sini. Dapatkan diskaun RM84 daripada Airbnb dengan mendaftar di link ini.

Layari laman Facebook Teratak Damai Langkawi untuk maklumat lanjut.

Terima kasih kerana membaca. Kami harapkan guide kami ini dapat membantu perancangan percutian anda pada masa hadapan.

Jangan lupa like The Vocket di Facebook, jadi anda akan terus-menerus dapat membaca artikel cuti-cuti Malaysia seperti ini. Terima kasih.

BACA: 12 Resort Janda Baik, Pahang Sebelah Sungai Yang Anda Boleh Terus Terjun Tiruk Selepas Bangun Tidur


Resorts World Langkawi Tawarkan Penginapan Lima Bintang Dengan Harga Mampu Milik

Setiap kali ingin melancong sama ada secara budget mahupun secara mewah, pastinya tempat penginapan antara yang diutamakan dan ditempah terlebih dahulu dalam memastikan anda mendapat rehat yang cukup dengan suasana yang selesa.

Walaubagaimanapun, mendapatkan tempat penginapan yang selesa, mewah dengan harga yang rendah mungkin agak tidak realistik dan sukar namun tidak di Resorts World Langkawi yang bertempat di Tanjung Malai.

Buat anda pertama kali ke Langkawi atau sudahpun menjejak ke pulau yang penuh dengan aktiviti ini, kami yakin Resorts World Langkawi bakal memberikan pengalaman berbeza buat anda sekeluarga. Berikut kami kongsikan kepada anda keunikan Resorts World Langkawi.

Menawarkan sebanyak 211 bilik dengan pelbagai seleksi pilihan jenis bilik, Resorts World Langkawi berjaya menawarkan penginapan bertaraf hotel lima bintang.

Untuk pengetahun anda Resorts World Langkawi sebelum ini dikendalikan oleh Awana sebelum dimiliki oleh Genting Group baru-baru ini. Terdapat sejumlah besar bilik yang telahpun diubahsuai bagi menjamin keselesaan buat para pengunjung.

Bermula dengan bilik standard sehinggalah kepada bilik suites dengan pemandangan laut semuanya ditawarkan di Resorts World Langkawi. Menariknya, harga penginapan yang ditawarkan hadir bermula dengan harga tidak sampai RM300 satu malam.

Sekiranya anda merupakan seorang yang memetingkan makanan yang enak, Resorts World Langkawi ternyata bukan masalah untuk anda. Mulai dibuka pada jam 7 pagi, anda berpeluang menikmati pelbagai juadah makanan yang tersedia.

Lebih menarik, Seagull Coffee House ini turut dibuka sehingga 11 malam dimana anda boleh menikmati juadah makanan anda sambil menghadap pemandangan Tasik Dayang Bunting yang sungguh memukau. Anda juga turut diberi peluang untuk memberi makanan pada ikan yang berada di perairan laut pada setiap hari jam 6.30 malam. Menarik bukan?

Sebuah lagi restoran yang tersedia di sini adalah Jingga Jingga Pizzeria yang sangat terkenal dengan menu pizza. Nikmati keenakkan pizza panas dari Italy di Jingga Jingga Pizzeria dengan pelbagai aneka pilihan seperti Marinara, Marghertia, Pepperoni, Del Popolo, Cherry Stone Clam dan banyak lagi.

Selain itu, anda juga boleh menikmati hidangan pasta yang terdiri daripada Spaghetti Pomodoro, Spaghetti Meatballs dan Spaghetti Aglio Olio. Makan malam disini pastinya tidak sunyi dengan alunan muzik live band yang tersedia di restoran pada setiap malam.

Apabila singgah ke tempat penginapan lima bintang pastinya fasiliti yang tersedia antara yang menjadi keutamaan. Di Resorts World Langkawi anda katakan sahaja apa yang anda mahukan, semuanya tersedia untuk diakses.

Sekiranya anda merupakan seseorang yang berminat untuk bersukan secara indoor pastinya anda sukakan playroom yang tersedia. Buat para wanita yang ingin memanjakan diri penawaran spa yang sentiasa menyambut tetamu ini sudah tentunya menjadi singgahan anda. Selain itu, penawaran kolam renang dan gimnasium antara yang tersedia di Resorts World Langkawi.

Apa yang paling menarik perhatian kami sudah pastinya kolam infiniti air masin yangtidak tersedia di resort yang lain. Seperti namanya, kolam ini merupakan sebuah kolam buatan namun ianya dilengkapi dengan air masin.

Merehatkan diri disini sememangnya sebuah terapi buat anda lebih-lebih lagi buat anda yang ingin bebas dari kesibukan kota. Ditambah pula dengan suasana sekeliling yang memukau, kami sangat mengesyorkan untuk anda cuba menikmati sendiri kolam infiniti air masin ini.

Terletak cuma bersebelahan dengan Resorts World Langkawi adalah tempat dimana kapal-kapal melabuhkan sauh. Buat anda yang ingin mencari sesuatu yang unik untuk dinikmati di Langkawi kami sangat mencadangkan anda untuk mencuba pakej sunset dinner cruise yang tersedia.

Bayangkan dengan harga serendah RM385 seorang, anda berpeluang menikmati pengalaman berada diatas cruise selama tiga jam ditemani dengan pemandangan yang sangat menakjubkan sepanjang perjalanan. Bukan itu sahaja, anda juga bakal disediakan dengan pilihan makanan dan minuman yang pelbagai diatas kapal ini oleh para pelayan.

Kami sangat mengesyorkan pakej ini buat para pasangan ataupun anda yang ingin berhibur bersama rakan-rakan anda dengan cara yang mewah dan unik. Anda boleh lihat dengan lebih lanjut pakej cruise yang tersedia di sini.

Terlalu banyak untuk diungkapkan dalam sebuah resort yang lengkap ini. Dalam erti kata lain, kami jamin ianya bakal memberi sebuah pengalaman yang istimewa dan berharga buat anda yang ingin menginap di Resorts World Langkawi sama ada bersama keluarga mahupun buat pasangan yang ingin berbulan madu.

Buat anda yang berminat untuk mendapatkan penginapan di Langkawi yang selesa, kondusif serta menawarkan segala fasiliti Resorts World Langkawi antara yang kami cadangkan.

Untuk pengetahuan, anda berpeluang menginap di resorts bertaraf lima bintang ini dengan harga penginapan tidak sampai RM200 satu malam bergantung kepada musim. Anda boleh klik di sini untuk menempah.


Respon 12 Negara Terhadap Isu Krisis Pelarian Syria

Kejadian yang menimpa Aylan Kurdi, seorang anak kecil berusia 3 tahun dari Syria, benar-benar membuka mata dunia. Anak kecil ini yang mati kelemasan akibat bot karam ketika dalam perjalanan menuju ke Greece, terdampar di pantai Turki. Kejadian ini bukan sahaja membuka mata pemimpin-pemimpin dunia, tetapi juga membuka hati media barat untuk memberi lebih liputan terhadap kemelut yang terpaksa pelarian Syria hadapi.

Berikut adalah respon 12 negara terhadap krisis pelarian Syria:

Perdana Menteri Finland, Juha Sipilä mengalu-alukan kedatangan pelarian, terutamanya dari Syria. “Kita patut lihat ke dalam cermin dan bertanya bagaimana kita boleh membantu,” kata Sipilä ketika temubual bersama media Finland, YLE.

Sipilä menawarkan rumah beliau yang jarang digunakan di Kempele untuk kegunaan pelarian bermula awal tahun hadapan. Kerajaan beliau mengumumkan pada 4 September, bahawa mereka sedang bersiap sedia untuk menerima 30,000 pemohon suaka tahun ini.

Pada 2 September, kereta api antara bandar membawa lebih kurang 500 orang pelarian dihentikan di bandar Bickse, Hungary kira-kira 30 kilometer ke arah barat Budapest. “Warga Hungary dibenarkan turun, tetapi warga bukan Hungary dibiarkan terkunci di dalam kereta api tanpa air minuman,” The New York Times melaporkan. “Polis anti-rusuhan menghalang pelarian melarikan diri melalui tingkap tetapi mereka (pelarian) melaungkan bahawa mereka mahu pergi ke Austria atau Jerman.”

Beberapa pelarian yang berjaya keluar daripada kereta api, berbaring di atas trek kereta api sebagai tanda protes sebelum berjaya diusir oleh pihak berkuasa Hungary.

Walaupun dikritik oleh komuniti antarabangsa, Perdana Menteri Hungary, Viktor Orbán mempertahankan tindakan kerajaannya ketika berada di sebuah persidangan pemimpin-pemimpin European Union di Brussel.

In photos: Thousands of refugees arrive in Germany http://t.co/i789rLXXnZ pic.twitter.com/1bt3pFvajQ

— The Globe and Mail (@globeandmail) September 6, 2015

Selepas perjalanan selama beberapa minggu, 8,000 orang pelarian sampai ke Jerman. Jumlah yang besar ini datang melalui Austria selepas Hungary berputus asa untuk menghentikan pergerakan pemohon suaka dan kemudian, menghantar mereka menggunakan bas untuk menghantar pelarian ini ke sempadan utara.

Setibanya dari Salzburg, Austria melalui kereta api, pelarian ini disambut dengan gembira. Ketibaan mereka di Jerman disambut dengan permainan-permainan kecil dan coklat untuk kanak-kanak sejurus mereka memasuki terminal. Khemah-khemah bantuan perubatan dan Red Cross tersedia di luar stesyen untuk membantu. Penterjemah yang mahir berbahasa Arab membantu pelarian yang mendaftar di Pusat Pendaftaran Kecemasan di Munich. Kira-kira 10,000 orang pelarian dari Syria, Iraq, Afghanistan dan Eritrea telah tiba di Jerman sehingga Ahad lepas.

Pada bulan lepas, Jerman memutuskan untuk memberi pengecualian terhadap Peraturan Dublin buat sementara waktu demi membantu pelarian dari Syria. Peraturan ini menetapkan bahawa pendatang hanya boleh membuat tuntutan suaka di pelabuhan masuk. Jerman kini membenarkan proses permohonan suaka Syria walaupun pendatang tiba pertama kali melalui negara-negara Kesatuan Eropah yang lain.

Baca lebih lanjut di sini, sini dan sini.

Seperti Jerman, Austria juga mengalu-alukan kedatangan pelarian Syria.

Akan tetapi Canselor Austria Werner Faymann berkata keputusan “mesra pelarian” itu sedang disemak semula.

“Kami selalu berkata ini adalah situasi kecemasan dan kita mesti bertindak dengan cepat dan berperikemanusiaan. Kami telah membantu lebih daripada 12,000 orang dalam situasi terdesak,” kata Faymann.

“Sekarang kita perlu bergerak langkah demi langkah menjauhi langkah-langkah kecemasan dan menuju ke arah mewujudkan situasi normal, selaras dengan undang-undang dan maruah (pelarian).”

Perdana Menteri Britain, David Cameron mengumumkan UK akan menerima lebih banyak pelarian Syria dengan mengembangkan program penempatan semula buat warga Syria yang berkhemah di sempadan Syria. Ini merupakan peralihan yang besar terhadap pendirian beliau sebelum ini. Sebelum ini, hanya kira-kira 200 orang daripada 2 juta pelarian telah ditempatkan semula dari kem pelarian ke UK.

Perubahan ini berlaku setelah Cameron tersentuh melihat gambar anak Syria berusia 3 tahun, Aylan Kurdi. Guardian memetik Cameron berkata: “Sesiapa yang melihat gambar itu, pasti tidak dapat menahan rasa hati, dan saya sebagai seorang ayah, sangat tersentuh dengan imej anak kecil itu di pantai Turki.”

Sementara itu, Perdana Menteri Australia, Tony Abbott, menggunakan gambar Aylan Kurdi untuk mewajarkan dasar ketat mereka yang menolak semua pendatang yang datang ke Australia dengan menggunakan bot.

“Semalam kita lihat di skrin, imej sedih dan memilukan, seorang anak kecil yang meninggal dunia secara tragik di laut akibat penghijrahan haram,” Abbott memberitahu Australian Broadcasting Corporation. “Dan syukur, kita telah menghentikannya di Australia kerana kita telah menghentikan bot haram.”

Terdapat 1.8 juta pelarian Syria di Turki, 1.2 juta di Lebanon dan 630 ribu di Jordan. Sebagai sebuah negara jiran, amat difahami mengapa 3 negara ini menerima perpindahan warga Syria yang paling banyak. Selain itu terdapat juga 250 ribu pelarian Syria di Iraq dan 156 ribu di Mesir. Akan tetapi, ramai pelarian Syria mahu menuju ke Eropah disebabkan situasi kem dan tiada peluang pekerjaan di Lebanon dan Jordan.

Menurut Amnesty International, Arab Saudi merupakan salah sebuah negara teluk yang tidak menyediakan tempat untuk pelarian Syria.

Ini dikuatkan lagi oleh Luay Al Khatteeb, seorang nonresident fellow di Brookings Institution:

#Syria: Number of #Syrian #refugees taken in by countries in the Middle East. pic.twitter.com/qWcktXwEkW

— Luay لؤي الخطيب (@AL_Khatteeb) September 4, 2015

Pada masa yang sama, UNHCR mengatakan terdapat 500,000 orang Syria tinggal di Arab Saudi.

Ini kata seorang rakyat Malaysia yang sedang berkhidmat di Arab Saudi (yang mahu dirahsiakan namanya) untuk menerangkan situasi ini:

Perkara ini disahkan oleh laporan Bloomberg ini:

Kemasukan warga Syria ke Arab Saudi adalah melalui Haji atau Umrah, dan harus memperbaharui status mereka kepada Iqamah setelah tamat tempoh.

LIKE dan FOLLOW Vocket di Facebook serta Instagram


Lelaki Ini Respon Video Hudud BFM Dengan Baik

Pencetus Ummah Rahmat Ikhsan Mohd Sofyan atau PU Rahmat antara bekas peserta termuda yang menyertai rancangan realiti di Astro Oasis, Program Mimbar Pencetus Ummah (PU) telah menjawab balas penyampai radio BFM, Aisyah Tajuddin yang telah mempersendakan hukum hudud dalam video yang diterbitkan oleh stesen radio BFM.

PU Rahmat telah menjelaskan dan membetulkan kesilapan dan penghinaan yang ada di dalam kenyataan Aisyah melalui penerangan yang jelas dan penggunaan analogi yang mudah difahami dalam video berdurasi 5 minit 45 saat di laman Youtube semalam.

Aisyah: “Eh sejak bila ini? Eh! Oh Kelantan.. Eh lupa pula mak…”

PU Rahmat: “Oh Kelantan! Cik Aisyah pemilik nama isteri Rasulullah SAW. Kita ini pakai tudung bukan setakat di bumi Kelantan. Sebab apa, ALLAH pemilik langit dan bumi serta seisinya. Bererti apa? Selagi saya dan cik Aisyah duduk di muka bumi ini, bergantung pada nikmat-nikmat ALLAH, kita kena patuh perintah ALLAH, OK”

Aisyah: “Finally mimpi Pas untuk melaksanakan hudud di Kelantan datang menjelma…”

PU Rahmat: “Aisyah, itu bukan mimpi. Itu cita-cita. Pemisah antara mimpi dan cita-cita adalah usaha. Hudud adalah cita-cita bagi setiap orang beriman. Saya orang beriman, Aisyah pun orang beriman.”

Aisyah: “Banyak pindaan dia. Lepas itu boleh pula MB Kelantan panggil orang yang kritik hudud ini orang tak beriman.”

PU Rahmat: “Kritik hudud tidak beriman? Saya pun tidak setuju kenyataan ini sebab apa, kritik mengkritik menambah pembaikan. Sayidina Umar, Sayidina Abu Bakar…Rasulullah SAW dikritik. Cuma barangkali Aishah hanya baca kepala akhbar…kepala tajuk sahaja berkaitan dengan menteri besar gelar orang yang tidak beriman kritik hudud… Cuba tengok perincian ayat Menteri Besar Kelantan. Dalam ucapan beliau di Dun Kelantan, menteri besar merujuk kepada pihak yang mendakwa undang-undang itu zalim dan tidak berperikemanusiaan itulah golongan yang tidak beriman.”

Bagi memberi lebih kefahaman, PU Rahmat telah menjelaskannya melalui sebuah analogi seperti ini:

“Macam ini Aishah, saya buat analogi. Saya ajak seseorang pergi sembahyang. ‘Eh jom pergi sembahyang’. Dia kata, ‘tak apa. Tak nak’. Di sini, orang itu berdosa sebab dia tak nak sembahyang. Cuma ada satu lagi situasi, saya ajak seseorang sembahyang dan dia kata ‘tak naklah sembahyang. Buat apa pergi sembahyang, muka letak di tanah, punggung di langit, benda sia-sia, habis masa.’

“Nampak perbezaan pertama dan yang kedua? Yang pertama tadi dia tolak tanpa menghina. Orang yang kedua, sudahlah menolak, dia hina, kutuk, caci syariat ALLAH. Di sini, orang kedua menambah dosa serta menunjukkan ciri-ciri orang yang tidak beriman,” jelas PU Rahmat.

Aisyah: “Apa jadi dengan nasib mangsa banjir rakyat Kelantan? 3 bulan dah. Mereka masih tiada rumah.”

PU Rahmat: “Aisyah, hudud is hudud, banjir is banjir. Hudud ada jawatankuasanya sendiri. Banjir ada jawatankuasanya sendiri. Bukan bererti apabila kita buat hudud, banjir diketepikan. Sebab apa hudud ini pun bukan berlaku selepas banjir. Dah mula sejak 22 tahun yang lepas pada tahun 1993.”

Aisyah: “Bukan itu ajer tau. Penggunaan dadah, kes cerai makin tinggi, 3gp bersepah.”

PU Rahmat: “Dadah, rogol, rompak, samun, 3GP meningkat, ia membuktikan bahawa undang-undang yang sedia ada tidak mampu mendidik manusia menjadi baik. Kerana itu Aisyah, kita kena ubah dengan sistem ALLAH…hukuman ALLAH.”

Aisyah: “Bila dah sampai masanya tak tahulah kalau hudud itu boleh isi periuk nasi kita.”

PU Rahmat: “Aisyah, hudud ini bukan makanan, hudud ini satu hukuman bersifat pendidikan. Kalau Aisyah dah lapar, BR1M kan ada, PTPTN kan ada.”

PU Rahmat: “Selain tepuk dada dan tanya selera, tepuk dada tanya iman. Buka al-Quran, buat kajian. Saya tidak ada masalah untuk kita saling kritik-mengkritik. Tapi cuba contohi mereka-mereka yang mengkritik pelaksana hudud supaya bertambah baik seperti Ustaz Fauwaz.”


Respon Benarkah Cara Pemakaian Punca Street Harassment. Lihat Ini

Baru-baru ini kami telah berkongsi dengan anda tentang street harassment atau gangguan di jalanan di dalam artikel “Wanita Bukan Bahan Hiburan Di Jalanan Untuk Lelaki. Gangguan Jalanan Sungguh Menjengkelkan”

Rata-rata yang memberi komen, street harassment berlaku disebabkan oleh cara pemakaian.

AreWeFamousNow telah melakukan eksperimen sosial dengan menampilkan seorang wanita yang berpakaian berbeza dengan salah satunya berhijab di sekitar Manhattan, US.

Sudah tonton? Kongsikan pendapat anda di media sosial.

I strongly believe women have the right to dress in which ever way they want and also believe that guys play a major role, they should not talk in disgusting ways and should lower their gaze. This video was in no way a survey or an accurate representation and should not be considered as such. This video was done as an experiment and these were the results with no tampering or editing trickery. Footage that was left out due to time does not change the outcome represented in this video. This video was made to respect women of any kind who dress in anyway. Please feel free to share. – AreWeFamousNow


Respon Kucing Ini Sungguh Mengejutkan Apabila Tuannya Dimarahi

Seorang budak lelaki dimarahi ayahnya kerana tidak belajar piano. Kucing budak lelaki itu cuba menghalang ayah budak itu dari terus memarahi tuannya. Tetapi kucing itu tidak tahu bahawa semua ini hanyalah lakonan untuk melihat responnya mempertahankan tuan yang ia sayangi ;)


Respon Lelaki Ini Kepada Gadis Yang Melanggar Keretanya Sangat Indah

Sekiranya anda menggunakan laman sosial Twitter anda pasti terserempak dengan kisah yang sedang trending di hari raya ini. Ini kisah seorang gadis yang terlanggar sebuah kereta milik seorang lelaki. Akibat rasa bersalah gadis ini dan kakaknya menghubungi pemilik kereta melalui WhatsApp untuk menyelesaikan masalah yang berlaku. Namun respon si pemilik kereta berjaya mencuri hati pengguna media sosial.

Gadis yang dikenali sebagai Farah Roslan ini terlibat dengan kemalangan kecil

Dia dan kakaknya menghubungi pemilik kereta untuk memberi ganti rugi

Menariknya anak kepada pemilik kereta menjumpai cerita ini di Twitter

Cerita ini memberitahu kita yang Malaysia masih ramai yang berbudi bahasa dan mempunyai hati yang baik. Kongsikan kepada kami lebih banyak cerita positif dan inspiring untuk tatapan pembaca pembaca.

LIKE dan FOLLOW Vocket di Facebook serta Instagram


Respon Malaysia Terhadap Pencerobohan China Di Laut China Selatan

Dalam Bahagian 1: Bagaimana Negara China Menceroboh Malaysia Secara Diam, kami telah berkongsi bagaimana China membina fasiliti ketenteraan di Kepulauan Spratly serta gangguan mereka di Beting Patinggi Ali. Di sini kami ingin kongsikan bagaimana Malaysia menangani masalah ini, serta mengapa China dan Amerika Syarikat berminat dengan rantau ini.

Beberapa tahun kebelakangan ini China menjadi lebih agresif dengan merampas Scarborough Shoal dari Filipina, meletak pelantar minyak gergasi di Zon Ekonomi Eksklusif (EEZ) di Vietnam, dan memulakan kerja penambakan di Spratly.

Vietnam dan Filipina mengambil pendekatan berhadapan dengan kapal China serta mengutuk tindakan mereka secara terbuka, akan tetapi Malaysia mengambil pendekatan mendiamkan diri.

Pada tahun 2013 dan 2014 menyaksikan kejadian kehilangan MH370 yang mengorbankan 153 orang warganegara China, serta ulangtahun ke-40 hubungan dua hala Malaysia-China.

Malaysia terus mengambil pendekatan selamat mengenai isu LCS dengan mengambil kira hubungan diplomatik, undang-undang, ekonomi dan keselamatan, dalam masa yang sama memastikan tindakan mereka tidak mengganggu hubungan dua hala dengan China.

Malaysia mengambil pendekatan diplomatik untuk memelihara kepentingan negara ini, iaitu:

Memelihara kedaulatan dan keselamatan negara, serta tuntutan di Pulau Spratly

Satu gambar fail diambil dari udara oleh kapal terbang tentera Filipina menunjukkan penambakan tanah sedang dijalankan oleh China di Terumbu Mischief di Kepulauan Spratly pada Mei 2015. Pool/Reuters

Malaysia menuntut 11 bahagian maritim di kepulauan Spratly, dan menduduki 8 daripadanya, dengan 3 lagi diduduki oleh Vietnam atau Filipina.

Malaysia merupakan pengeluar minyak dan gas asli (O&G) kedua terbesar di Asia Tenggara, dan merupakan pengeksport cecair gas asli (LNG) ketiga terbesar di dunia – dengan majoriti sumber alam ini datang dari Laut China Selatan.

Sehingga 2014, industri O&G menyumbang 1/3 daripada pendapatan tahunan negara, dengan sebahagian daripada lapangan dan pelantar terletak di dalam kawasan 9GP.

Mencegah pencerobohan adalah sebahagian daripada usaha memelihara kedaulatan dan wilayah negara, lebih-lebih lagi disebabkan Semenanjung Malaysia dan Timur Malaysia terpisah oleh Laut China Selatan.

Memelihara hubungan dua hala di antara China-Malaysia

Panda lambang hubungan dua hala China-Malaysia. Cri

Hubungan baik Sino-Malaysian yang dikatakan 'istimewa' mula dibina selepas Perang Dingin. Malaysia merupakan negara ASEAN pertama yang menjalin hubungan baik dengan China pada tahun 1974, semasa pemerintahan Tun Abdul Razak.

Hubungan ini dibina untuk mengekang sokongan Beijing terhadap Parti Komunis Malaya (PKM). Walaupun pada mulanya cadangan ini tidak diterima oleh China, tetapi akhirnya mereka mula mengurangkan sokongan pada akhir 1970-an.

Sekarang, China merupakan rakan dagang terbesar Malaysia dan pasaran pelancongan paling besar di luar negara-negara ASEAN. Beijing adalah antara kunci utama Perdana Menteri, Dato' Seri Najib Tun Razak untuk menjadikan Malaysia sebuah negara berpendapatan tinggi dan maju pada tahun 2020.

Oleh kerana Malaysia terletak di bahagian paling selatan garisan 9GP, kesan yang dirasai oleh Malaysia tidak seteruk Vietnam atau Filipina.

Memastikan keamanan dan kestabilan serantau

Menteri-menteri Pertahanan dan perwakilan dari 10 negara-negara anggota ASEAN ketika sidang kemuncak pertahanan baru-baru ini. BBC

Laut China Selatan adalah lebuh raya untuk perdagangan, perkapalan dan telekomunikasi, dengan 1/3 perdagangan dunia merentasi lautan ini.

Ini menjadikan elemen seperti perdagangan bebas, selamat dan komunikasi telus (SLOC), adalah penting untuk negara maritim seperti Malaysia, dengan nisbah perdagangan terhadap keluaran dalam negara kasar (KDNK) melebihi 150 peratus, dan 95 peratus daripadanya melalui jalan laut.

Malaysia selalu menekankan agar semua pertikaian tuntutan di LCS dijalankan secara aman dan bukannya paksaan.

Tambahan pula, sebagai salah satu daripada empat pengasas ASEAN, Malaysia menyokong peranan penting pertubuhan itu untuk menggalakkan keamanan dan kestabilan serantau.

Pemeliharaan norma global dan undang-undang antarabangsa

Kepentingan keempat dan terakhir Malaysia di Selatan Laut China adalah pemeliharaan norma global dan undang-undang antarabangsa.

Ini termasuk prinsipal asas seperti penyelesaian pertikaian secara aman serta perjanjian tertentu yang tertakluk kepada isu Laut China Selatan seperti UNCLOS.

Malaysia berpendapat undang-undang dan norma membantu pihak-pihak yang menuntut untuk mendapatkan penjelasan tanpa melibatkan kuasa tentera.

Menurut Najib, dalam ucapannya ketika Persidangan Meja Bulat Asia Pasifik yang ke-28 pada Jun 2014, Malaysia berharap semua negara-negara yang menuntut akan " "memegang teguh kepada prinsip-prinsip tidak menggunakan kekerasan" dan "menyelesaikan pertikaian dengan aman" serta "mengangkat tinggi kedaulatan undang-undang".

Malaysia mengambil tindakan "play-it-safe" dalam menghadapi pencorobohan China. Untuk mengimbangi keselamatan negara serta hubungan baik dengan negara China, Malaysia mengambil langkah berikut:

Respon Malaysia terhadap insiden di LCS melibatkan China selalunya dikawal ketat dan dibincangkan secara peribadi kepada Beijing.

Semangat nasionalisme yang semakin meningkat di kalangan awam ditakuti mengekang pilihan kerajaan serta terdapat risiko merosakkan hubungan penting dengan China.

Beijing menghargai pendekatan tenang kerajaan Malaysia, dan hasilnya mereka melayan Malaysia dengan lebih baik berbanding Vietnam dan Filipina.

Dalam masa yang sama, Malaysia berusaha untuk memastikan ASEAN mengekalkan perpaduan tentang isu LCS, supaya ia boleh bersuara menentang sebarang perubahan unilateral terhadap status quo semua pihak.

Pendekatan Malaysia yang senyap tetapi tegas, dapat dilihat ketika flotilla People’s Liberation Army Navy (PLAN) menceroboh Beting Serupai (James Shoal) pada Januari 2014.

Pada mulanya Malaysia menidakkan perkara ini, tetapi menurut sesetengah laporan, perkara ini dibincangkan 4 hari kemudian ketika duta China di Malaysia, Huang Huikang, melawat Menteri Pertahanan Malaysia, Hishammuddin Hussein.

Pada November 2014, Presiden China Xi Jinping memuji "diplomasi senyap" Malaysia dalam menangani isu LCS.

Dalam masa yang sama, Malaysia menyarankan ASEAN perlu bercakap dengan satu suara terhadap pelanggaran undang-undang antarabangsa, seperti ucapan Menteri Luar Malaysia, Anifah Aman di Phnom Penh pada Julai 2012.

Malaysia juga menyarankan pelaksanaan penuh Declaration of Conduct (DoC) dan Code of Conduct (CoC) di LCS.

Vietnam dan Malaysia memfailkan bantahan bersama selepas China mengemukakan peta 9GP kepada PBB.

Akan tetapi, apabila Filipina memulakan pendakwaan terhadap negara China di Mahkamah Tetap bawah UNCLOS pada 2013, Malaysia tidak bersedia untuk mengikutinya, walaupun atas cadangan berulang kali dari Filipina dan Amerika Syarikat.

Ketika Ekspo China-ASEAN ke-10 di Nanning, Beijing telah menarik balik jemputan terhadap Presiden Filipina, Aquino, dan ini merupakan salah satu risiko yang tidak sanggup diambil oleh Kerajaan Malaysia.

Malaysia terus memperkuatkan keupayaan badan-badan pertahanan seperti Tentera Laut Diraja Malaysia (TLDM), Tentera Udara Diraja Malaysia (TUDM) dan Agensi Penguatkuasaan Maritim Malaysia (APMM) untuk meneruskan tuntutan terhadap kawasan-kawasan serta sumber alam di LCS.

Dalam masa yang sama, mereka mengambil langkah-langkah untuk mengelakkan insiden buruk dengan China di LCS. Kedua-dua langkah ini diambil ketika bilangan pencerobohan oleh Negara China di perairan Malaysia meningkat, daripada 1 pada 2008 menjadi 35 pada tahun 2012 di bahagian EEZ Malaysia di Kepulauan Spratly.

Malaysia meningkatkan kekuatan di laut pada tahun 2013 dan 2014, dengan bertambahnya bilangan pencerobohan.

Untuk melindungi tuntutan mereka, Malaysia secara tradisinya mengekalkan beberapa markas tentera, menggunakan kapal perang dan kapal selam untuk melakukan rondaan di kawasan EEZ dan kawasan-kawasan tuntutan, mengusir kapal asing mengikut prosedur standard dan menjalankan latihan berkala di LCS.

Kuala Lumpur telah meningkatkan rondaan di kawasan-kawasan yang diduduki dan dituntut, dan secara diam-diam meningkatkan kerjasama risikan maritim dengan Amerika Syarikat.

Pada Oktober 2013, Hishammuddin, Menteri Pertahanan Malaysia, turut mengumumkan bahawa Malaysia akan menubuhkan
pangkalan tentera laut baru di Bintulu, Sarawak, dan akan memulakan kor marin baru dengan keupayaan amfibia di LCS.

Apabila kapal China menceroboh perairan Malaysia, pertahanan Malaysia lazimnya mengusir (shadow) keluar kapal tanpa tindakan agresif. Malaysia juga mengamalkan "minus-one approach", iaitu menghantar kurang satu kapal berbanding kapal-kapal China apabila mendekati mereka, dengan tujuan untuk mengurangkan risiko insiden itu menjadi lebih serius.

Malaysia memilih jalan selamat kerana beberapa sebab.

Pertama, keupayaan TLDM adalah sangat terhad. Saiz TLDM adalah kecil, iaitu armada tua dengan bilangan sebanyak 39 buah kapal laut dan dua buah kapal selam untuk melindungi perairan negara yang luas – belum mengambil kira aktiviti rutin lain – seperti baikpulih, ujian dan rondaan sebenar.

Walaupun perolehan baru sedang dalam perancangan – seperti enam buah kapal tempur pesisir dari Perancis dijangka memulakan operasi pada tahun 2018, beberapa program telah ditangguhkan akibat kekangan kewangan.

Kedua, pencerobohan China hanya salah satu daripada banyak ancaman maritim tradisional dan bukan tradisional yang lain seperti kegiatan lanun, penyeludupan, penculikan, keganasan, penangkapan ikan secara haram, dan pencerobohan dari negara-negara jiran seperti Indonesia dan Filipina.

Pada tahun 2014, Kementerian Pertahanan telah memberi penekanan untuk melindungi perairan Sabah dan Sarawak daripada ancaman keganasan selepas pencerobohan di Lahad Datu pada tahun 2013.

Satu komponen penting yang paling kurang ditekankan dalam pendekatan "play-it-safe" Malaysia adalah ekonomi.

Seperti disebut di atas, sektor O&G Borneo menyumbang kepada 1/3 pendapatan negara. Selain meningkatkan keupayaan ketenteraan untuk melindungi industri O&G, Malaysia juga telah bekerjasama dan menandatangani perjanjian dengan syarikat-syarikat dari negara luar. Industri ini tidak terjejas meskipun berlaku pencerobohan di perairan negara.

Petronas terus bekerjasama dengan syarikat multi-nasional seperti Shell, Murphy Oil dan ExxonMobil untuk carigali di LCS. Pada Julai 2014, konsortium tenaga antarabangsa yang terdiri daripada Mubadala Petroleum, Petronas dan Shell menemui gas asli di blok eksplorasi SK320, kira-kira 90 batu dari pesisir pantai Sarawak.

Malaysia juga telah berusaha untuk mengenepikan perbezaan dengan negara-negara lain yang menuntut bagi merealisasikan manfaat ekonomi melalui Perjanjian Pembangunan Bersama (Joint Development Agreements – JDA).

Sebagai contoh, pada Mac 2009, Malaysia dan Brunei berjaya menyelesaikan pertikaian sempadan maritim dan tanah mereka melalui Exchange of Letters (Pertukaran Surat), dengan kedua-dua pihak bersetuju untuk bersama-sama membangunkan dua blok sumber minyak dan gas (CA1 dan CA2).

Perjanjian di atas adalah contoh kesediaan Malaysia untuk mengenepikan pertikaian demi pragmatisme ekonomi.

Akan tetapi perjanjian sebegini tidak pernah berlaku di antara Malaysia-China, kerana ia akan melibatkan beberapa bentuk
pengiktirafan terhadap tuntutan China di LCS, yang bertindih dengan kawasan EEZ Malaysia. Perkara ini adalah bertentangan dengan dasar semasa kerajaan.

Adalah penting untuk tahu, beberapa platform dan blok eksplorasi terbuka ini terletak di kawasan 9GP China. Walau bagaimanapun, Beijing tidak bertindak agresif terhadap kapal tinjau, kapal tender atau kapal seismik Malaysia sebagaimana mereka bertindak terhadap kapal-kapal Filipina dan Vietnam.

Mungkin ini adalah kerana Malaysia adalah pembekal tenaga utama untuk People’s Republic of China (PRC), termasuklah perjanjian bersejarah pembekalan LNG selama 25 tahun dengan Petronas, bermula pada tahun 2009.

Ikuti bahagian 3 dan terakhir untuk mengetahui Kepentingan China dan Amerika di LCS Serta Perkembangan Terbaru Pergeseran Ini

BACA: Bahagian 1: Bagaimana Negara China Menceroboh Malaysia Secara Diam

LIKE dan FOLLOW Vocket di Facebook serta Instagram


Air Jordan 3 Flyknit ‘Black Cat’ Bakal Dilancarkan Sempena Ulang Tahun Ke-30

Sempena menyambut ulang tahun ke 30 tahun, Air Jordan telah mengeluarkan semula model kasut klasik mereka iaitu Air Jordan 3 Flyknit “Black Cat”.

Kasut yang direka oleh Tinker Hatfield ini pada kali ini telah diberi sentuhan material flyknit. Bahagian atas kasut ini mempunyai tekstur yang menyerlah dengan warna kulit gajah serta campuran kulit licin yang mengikut rekaan asal Air Jordan 3. Selain itu, warna hitam berkilat pada bahagian tepi kasut meryerlahkan lagi kasut Air Jordan ini.

Kasut Air Jordan 3 Flyknit “Black Cat” ini bakal ditawarkan pada harga $220 (RM864.27) dan para pengguna boleh mula mendapatkannya seawal 18 Mac ini.


Respon Orang Bukan Islam Apabila Melihat Muslim Solat

Satu gambar candid yang diambil di Central Park, New York, Amerika telah menerima banyak respon sehingga 281,970 orang Like gambar tersebut dan 25,682 orang telah Share ke media sosial. Tambah lebih menarik apabila membaca 10 komen popular di bawah gambar tersebut. Setiap komen tersebut pula telah menerima 1,221 hingga 18,608 Like serta beratus komen telah membalas komen-komen tersebut.

Inilah gambar yang telah menjadi perhatian pengguna laman sosial Facebook Page Humans Of New York:

Gambar yang memaparkan dua orang lelaki Muslim sedang mengerjakan solat di taman secara terbuka ini telah mengundang respon-respon daripada orang bukan Islam yang boleh buat kita berfikir sejenak tentang siapa Muslim pada pandangan orang bukan Islam.

Sebelum membacanya, fikirkan apakah respon yang anda jangkakan daripada orang bukan Islam apabila melihat gambar tersebut.

Kagum bagaimana seorang Muslim boleh memberhentikan segala aktiviti tatkala sibuk hanya untuk beri ruang masa berhubung (melalui solat) dengan Tuhannya.

Ia sesuatu yang indah apabila seseorang mengambil satu detik masa untuk sedar akan ada sesuatu yang lebih penting di dalam hidup ini berbanding dengan apa yang sedang mereka lakukan.

Timbul rasa hormat kepada mereka yang mengikut peraturan agama dan menjalani dengan baik, walaupun di kawasan awam.

Bunyi azan yang indah menjadi salah satu kegemarannya.

Melihat seseorang menunduk sujud kepada sesuatu yang lebih hebat berbanding diri mereka adalah sesuatu yang indah.

Tiada toleransi, bersifat rasis dan tidak bertimbang rasa itu menyakitkan hati.

Kagum melihat bagaimana Muslim tidak berputus asa demi masa solatnya untuk apa-apa perkara atau sesiapa.

Menakjubkan apabila melihat Yahudi dan Muslim membaca kitab masing-masing di dalam satu tempat.

Kagumi bagaimana Muslim boleh menyediakan masa untuk bertenang, solat, berhubung, rasa bersyukur dan minda sedar (akan sesuatu) sebanyak 5 kali sehari.

Apakah respon mereka itu sama dengan apa yang anda jangkakan sebelum membaca ini semua tadi?

Jika orang Muslim berada di negara majoriti orang bukan Islam, orang tidak akan tanya daripada negara mana. Tetapi terlebih dahulu akan ditanya: “Are you a Muslim?”.

Maka, orang Muslim bertanggungjawab menjaga agama Islam sebaik-baiknya. Pada pandangan orang bukan Islam, orang Muslim adalah refleksi/cermin bagi agama Islam. Jangan sampai diri menjadi punca fitnah terhadap Islam dan orang Muslim secara amnya.

Nota: Persepsi seseorang terhadap sesuatu boleh terbentuk berdasarkan pengalaman, pembacaan/pengetahuan, taraf pendidikan dan ekonomi.

LIKE dan FOLLOW Vocket di Facebook serta Instagram


Respon Tentang UPSR 2014 Bocor Ini Mendapat 4203 Share Dalam Masa Dua Hari. Pengisiannya Sangat Bagus Untuk Ibu Bapa Amati

Semalam pula, Kertas Bahasa Inggeris juga bocor setelah anak-anak mendudukinya.

Ini adalah masa yang getir buat pelajar, ibu bapa dan guru-guru.

Tiada siapa pun yang mahu ia terjadi, tetapi hendak tak hendak, kita terpaksalah melalui zaman yang tidak diingini ini.

Haji Darus Awang. AAP., AMP, seorang penjawat awam di Kementerian Pendidikan Malaysia (KPM) dalam Facebooknya telah memberi respon yang terbaik tentang kebocoran kertas UPSR 2014.

Penulisannya adalah sesuatu yang wajar untuk diamati mendalam demi pembangunan seimbang anak-anak.

SOALAN BOCOR ATAU INTEGRITI YANG BOCOR
Haji Darus Awang. AAP., AMP.

Petang tadi anak saya yang kelapan bertanya: “pa betul ke soalan sains bocor, Shira dengar kawan-kawan beritahu soalan sains bocor”. Satu soalan pendek tetapi sukar juga untuk menjawabnya. Saya hanya beritahu: “esok Shira pergi aje ke sekolah, kalau ada periksa jawab elok-elok”. Anak pun mengangguk sahaja dengan penjelasan yang tidak menepati pertanyaan.

Begitulah dunia kanak-kanak hari ini. Mereka juga bermaklumat. Mereka boleh akses maklumat di hujung jari seperti orang dewasa. Anak kelapan saya memiliki kemahiran yang luar biasa dalam ilmu IT ini. Apa-apa sahaja barang elektronik seperti telefon bimbit, laptop atau apa jua gajet, mampu digunakanannya. Kita terkial-kila membaca “command” atau buku manual, tetapi anak hanya tekan sana sini sudah selesai.

Sudah lapan daripada sembilan anak saya menduduki UPSR. Seingat saya baru kali ini kes soalan UPSR bocor. Soalan PMR dan SPM pernah bocor satu ketika dulu. Semasa Cambridge yang menyediakan soalan peperiksaan untuk negara kita, tidak pernah ada kes kebocoran soalan kerana tingginya integriti orang putih. Kanak-kanak yang masih mentah terpaksa berdepan dengan tekanan psikologi yang tinggi, Terutama jenis ibubapa yang terlalu mengharapkan kejayaan cemerlang dan luar biasa dari anak sekecil ini.

Saya sebenarnya tidak pernah pedulikan peperiksaan UPSR ini. Sedikit pun saya tidak ambil peduli berapa A yang bakal diperolehi oleh anak-anak. Ayat-ayat mudah saya katakan pada anak-anak jika semua A pun bukan boleh terus masuk universiti. Semua subjek dapat A pun akan masuk tingkatan satu terlebih dahulu. Begitu juga dengan PMR. Saya juga tidak memberikan apa-apa tekanan pada anak-anak.

Jadi, anak-anak saya secara santai menduduki peperiksaan UPSR dan PMR. Sebabnya saya dan isteri tidak sedikit pun memberi tekanan kepada mereka. Mereka terlalu kanak-kanak untuk dipaksakan dengan kejayaan yang bukan-bukan. Sejujurnya saya mahu anak-anak membesar dengan cara semula jadi (natural), seperti zaman saya membesar dahulu. Biar mereka hidup dengan realiti zaman kanak-kanaknya.

Sistem pendidikan di negara ini telah meragut dan merampas zaman kanak-kanak secara keseluruhannya. Bertambah malang jika kedua ibubapa juga berperangai menekan anak-anak untuk lulus cemerlang. Pada mereka anak-anak yang cemerlang peperiksaan adalah kebanggaan kedua ibubapa, walaupun akhlaknya kurang cemerlang. Yang penting mereka berjaya dengan barisan semua A atau “straight A”. A adalah pengukur kecemerlangan walaupun akhlak tidak menjadi.

Perlu diingat, anak-anak bukan robot. Anak-anak kita adalah manusia yang punya jiwa dan perasaan. Jika mereka masih kanak-kanak, maka perasaan keanak-anakan itulah yang menjadi realiti hidup mereka. Sistem pendidikan kita hari ini mengajar kanak-kanak menjadi tua sebelum masanya. Zaman kanak-kanak mereka dirampas secara zalim dan kejam bersandarkan kecemerlangan akademik dan “straight A”.

Saya mendidik anak-anak dengan cara purba dan konservertif iaitu membiarkan kesemua anak-anak membesar secara ‘natural” seperti saya dibesarkan. Saya biarkan mereka bermain hujan dan panas. Mereka boleh bermain di longkang sambil tangkap ikan longkang dan banyak lagi kehidupan kanak-kanaknya dilayan seadanya. Mereka hidup santai dan ceria. Apabila mendudki peperiksaan mereka tetap berjaya cemerlang. Kesemua yang menduduki UPSR, PMR dan SPM berjaya dan cemerlang.

Kesemua mereka masih di bangku sekolah. Lima orang yang telah mendudki SPM, kini berada di universiti dalam dan luar negara di dalam pelbagai bidang profesional seperti perubatan, arkitek, kejuruteraan dan pensyarah. Yang sulung sedang menghabiskan pengajian sarjana. Saya tidak pernah menekan mereka di peringkat UPSR dan PMR. Jika mereka mahu tusyen saya hantar, jika mereka tidak mahu, belajar sahaja di rumah. Mereka bebas memilih untuk belajar kelas tusyen dan tiada paksaan.

Saya hanya fokus ketika di peringkat SPM. Di peringkat ini saya ingatkan mereka supaya lebih fokus pada masa depan. SPM adalah penentu untuk memasuki lebuhraya pendidikan peringkat tinggi. Bermula dengan diploma hingga ke peringkat doktor falsafah (Phd), itulah jalur pendidikan peringkat tinggi. Saya selalu ingatkan bahawa universiti berada di dalam diri, bukan di sekolah yang mereka duduki.

Sebab itu, sedikit pun saya tidak pernah ambil kisah tentang sekolah berasrama penuh. Ada anak-anak yang dapat memasuki asrama penuh untuk pengambilan tingkatan satu dan empat, tetapi mereka tidak pergi. Setakat ini, hanya anak ke empat memasuki tingkatan empat di asrama penuh dan anak ketujuh memasuki ketika tingkatan satu. Bukan kehendak saya dan isteri, tetapi itu kehendak dan pilihan mereka sendiri.

Maknanya kejayaan bukan di sekolah, tetapi di dalam diri mereka sendiri. Mereka yang mengurus kejayaan dengan bimbingan dan sokongan kita sebagai ibubapanya. Saya dan isteri sentiasa sibuk dengan tugasan kerja rasmi, Di waktu antara maghrib dan isyak ketika di bilik solat, saya bertanyakan tentang persekolahan mereka. Itu sahaja masa yang saya ada untuk memberi dorongan kepada mereka. Tetapi setiap malam kami bersolat hajat untuk kejayaan ahli keluarga. Inilah kekuatan luar biasa yang tiada tolok bandingnya.

Apabila terdengar cerita dan terbaca berita di dalam media sosial tentang soalan bocor, terfikir oleh saya soalan bocor atau integriti segelintir orang yang diamanahkan itu yang bocor. Kenapa boleh bocor. Apabila bocor mesti ada orang yang kena dipertanggungjawabkan di atas kebocoran ini. Kes seperti ini tidak sepatutnya berlaku. Kes ini lebih kepada bocor atau ketirisan integriti mereka ini. Antaranya pencetak soalan, segelintir pegawai di Lembaga Peperiksaan KPM dan juga pegawai yang diamanahkan di Bilik Kebal setiap Pejabat Pendidikan Daerah (PPD). Saya bukan menuduh, tetapi kebocoran pasti bermula dari salah satu lubang di situ.

Agak lama saya bekerja di KPM Putrajaya. Sedikit sebanyak perkara-perkara dasar seperti ini saya tahu juga. Isunya lebih kepada integriti pegawai yang diamanahkan menggubal soalan, pencetak yang diamanahkan mencetak soalan dan pegawai yang diamanahkan menjaga Bilik Kebal. Mereka ini perlu dipertanggungjawab terlebih dahulu. Mereka telah mengharubirukan suasaa ketenangan murid yang sedang menduduki UPSR. Kurang sungguh integriti segelintir mereka yang diamanahkan terhadap perkara-perkara yang sulit seperti soalan peperiksaan ini.

Namun begitu, kelihatan anak saya rileks dan santai sahaja. Sebabnya tiada apa-apa tekanan dari kami sebagai ibubapa kepadanya. Kami biarkan dia membesar dengan dunia kanak-kanaknya tanpa dirampas dengan meletakkan harapan yang menggunung tingginya. Sedangkan dia hanya seorang kanak-kanak. Saya mahu kesemua anak saya menikmati zaman kanak-kanaknya sebaik mungkin. Harapan yang terlalu tinggi menjadi tekanan kepada anak-anak kita. Mereka akan stress. Bertambah stress jika peperiksaan ditangguhkan.

Kredit: Haji Darus Awang. AAP., AMP., dengan izin.[tv]